Gujarati News » Sports » Cricket news » T20 World Cup: Sunil Narine, who brought Kolkata closer to the final, closed the door for the World Cup team, Pollard said.\nT20 World Cup: કોલકાતાને ફાઇનલ નજીક લઇ આવનારા સુનિલ નરેનને વિશ્વકપ ટીમ માટે દરવાજા બંધ, પોલાર્ડે આ કારણ સામે ધર્યુ\nસુનિલ નરેન (Sunil Narine) IPL 2021 માં કોલકાતા નાઈટ રાઈડર્સ (kolkata Knight Riders) તરફથી રમે છે અને તેણે ટીમની સફળતામાં ખૂબ મહત્વની ભૂમિકા ભજવી છે.\nPublish Date - 9:53 am, Wed, 13 October 21 Edited By: Avnish Goswami Follow us -\nSunil Narine-Eoin Morgan\nકોલકાતા નાઇટ રાઇડર્સ (kolkata Knight Riders) ની ટીમ લાંબા સમય બાદ આઇપીએલની ફાઇનલ રમવાની નજીક છે. IPL 2021 માં, તે બુધવારે ક્વોલિફાયર-2 માં દિલ્હી કેપિટલ્સ (Delhi Capitals) સામે ટકરાશે. આ મેચ જીતનાર ટીમ ફાઇનલમાં પહોંચશે અને તે ચેન્નાઇ સુપર કિંગ્સ સામે રમશે. કોલકાતાએ એલિમિનેટર મેચમાં વિરાટ કોહલી (Virat Kohli) ના નેતૃત્વમાં રોયલ ચેલેન્જર્સ બેંગ્લોર (RCB) ને હરાવ્યું હતું.\nજે મેચમાં RCB સામે ઓફ સ્પિન કરતા મિસ્ટ્રી સ્પિનર સુનિલ નરેને (Sunil Narine), જે ટીમની જીતનો મુખ્ય હિરો હતો. તેણે શાનદાર બોલિંગ કરી, ચાર ઓવરમાં 21 રન આપ્યા અને ચાર વિકેટ પોતાના નામે કરી હતી. આ મેચમાં તેણે વિરાટ કોહલી, એબી ડી વિલિયર્સ અને ગ્લેન મેક્સવેલ જેવા ખેલાડીઓને આઉટ કર્યા હતા. આ પછી, તેણે તેના બેટથી પણ કર્યો હતો.\nઆઈપીએલમાં તેણે કરેલું પ્રદર્શન જોઈને દરેક વ્યક્તિ તેને પોતાની ટીમમાં સામેલ કરવા ઈચ્છશે. પરંતુ ટી20 વર્લ્ડકપ (T20 World Cup 2021) માટે વેસ્ટ ઈન્ડિઝનો કેપ્ટન કિરોયન પોલાર્ડ આ દિગ્ગજ સ્પિનરને પોતાની ટીમમાં નથી ઈચ્છતો. પોલાર્ડ IPL માં મુંબઈ ઇન્ડીયન્સ ટીમ તરફથી રમે છે. તેમની ટીમ આ વખતે પ્લેઓફમાં સ્થાન મેળવી શકી નથી.\nટીમમાં કોઈ ફેરફાર થશે નહીં\nપોલાર્ડે કહ્યું છે કે ઈજા સિવાય ટીમમાં કોઈ ફેરફાર થશે નહીં. મીડિયા રિપોર્ટસમાં પોલાર્ડને ટાંકીને કહ્યું હતુ કે, આ વાત કહેવામાં આવી ચૂકી છે. જો હું તેને ટીમમાં શા માટે સામેલ કરવામાં ન આવ્યો તેના બે શબ્દો કહું, તો તે શારજાહમાં તેના બોલની જેમ જ સ્પિન કરશે, બધી દિશામાં. અમારી પાસે રહેલા 15 ખેલાડીઓ સાથે અમારે રહેવું પડશે. આ જરૂરી છે.\nઆગળ કહ્યુ હતુ, અમે જોઈએ કે શું અમે અમારુ ટાઇટલ બચાવી શકીએ છીએ. હું આ અંગે ટિપ્પણી કરતો નથી. આ બાબતમાં ઘણું કહેવામાં આવ્યું છે. હું જાણું છું કે સંબંધિત વ્યક્તિએ તેને ટીમની બહાર રાખવાની વાત કરી છે. અંગત રીતે, હું નરેનને પહેલા એક મિત્ર તરીકે ઓળખું છું, જ્યારે તે આંતરરાષ્ટ્રીય ક્રિકેટર પણ નહોતો. અમે સાથે ક્રિકેટ રમીને મોટા થયા છીએ. તે વર્લ્ડ ક્લાસ ક્રિકેટર છે.


વ વેકેશનનો વ | મારા વિચારો, મારી ભાષામાં!\nવ વેકેશનનો વ\nડિસેમ્બર 24, 2015 ડિસેમ્બર 24, 2015 ~ કાર્તિક\n* વર્ષો પછી અમે વેકેશન લીધું છે, પણ આ વેકેશન આરામમાં જ જશે. એટલે કે, એકાદ-બે ટૂંકી મુસાફરી વગર સંપૂર્ણ આરામ કરવામાં આવશે. હા, આ વેકેશનમાં પેન્ડિંગ રહેલા કામો પૂરા કરવામાં આવશે. દા.ત. હવે પછી આવતી મુસાફરીની તૈયારીઓ, વિકિપીડિયામાં ઢગલાબંધ એડિટ્સ, નેશનલ પાર્કની મુલાકાત વગેરે.\n* કવિનને પણ દુર્ભાગ્યે વેકેશન પડ્યું છે, અને અમારા માથામાં લાગે છે. અમે વિચાર આવે છે અમે પણ આવી જ રીતે લોકોને હેરાન કરતા હતા? 🙂\n* સાયકલિંગ હજી બંધ છે. એટલે કે, સાયકલિંગ શક્ય નથી.\n* બે દિવસ કસરત કર્યા પછી,\n** ડાબો હાથ: બરાબર છે.\n** જમણો હાથ: બરાબર નથી.\n** ડાબો પગ: બરાબર છે.\n** જમણો પગ: બરાબર છે.\n** પેટના સ્નાયુઓ: બરાબર નથી.\n** કમર: બરાબર છે.\nહવે, આજે દોડવાનો પ્રયત્ન કરવામાં આવશે.\nPosted in અંગત, કવિન, દોડવું, પ્રવાસ, મજાક, વિકિપીડિયા, શોખ\tઅંગતકવિનદોડવુંમજાકવિકિપીડિયાવેકેશનશોખસમાચારસાયકલિંગ\n< Previous અપડેટ્સ – ૧૭૮\nNext > ગુડબાય ૨૦૧૫


પાવાગઢની થશે કાયાપલટ, હવે માત્ર 40 સેકન્ડમાં ભક્તો પહોંચી જશે માના શરણે - now devotees can reach in just 40 seconds at mahakali temple in pavagadh - I am Gujarat\nnow devotees can reach in just 40 seconds at mahakali temple in pavagadh\nપાવાગઢની થશે કાયાપલટ, હવે માત્ર 40 સેકન્ડમાં ભક્તો પહોંચી જશે માના શરણે\nEdited by Vipul Patel | I am Gujarat | Updated: May 13, 2022, 6:06 PM\nયાત્રાધામ પાવાગઢના ડેવલોપમેન્ટ માટે 130 કરોડના પ્રોજેક્ટ હાથ ધરવામાં આવ્યા છે. રાજ્ય સરકારે મંજૂરી આપ્યા બાદ હવે યાત્રાધામ વિકાસ બોર્ડ દ્વારા પાવાગઢમાં બે લિફ્ટ બનાવવાનું આયોજન હાથ ધરાયું છે. આ લિફ્ટ દ્વારા ભક્તો માત્ર 40 સેકન્ડમાં નિજ મંદિર સુધી પહોંચી શકશે. આ ઉપરાંત પાવાગઢમાં હેલિપેડ અને વોક-વે પણ બનાવવામાં આવશે. લિફ્ટ માટે ટેન્ડરિંગની પ્રક્રિયા શરૂ કરી દેવામાં આવી છે.\n
યાત્રાધામ પાવાગઢમાં 130 કરોડના ખર્ચે ડેવલોપમેન્ટ પ્રોજેક્ટ હાથ ધરવામાં આવ્યા છે. જે અંતર્ગત હવે નિજ મંદિર સુધી ભક્તોને જલદી પહોંચાડવા માટે બે લિફ્ટ બનાવવાનું આયોજન હાથ ધરાયું છે.
\nપાવાગઢ ડેવલપમેન્ટના બે ફેઝની કામગીરી પૂર્ણ થઈ ગઈ છે અને હાલમાં ફેઝ 3ની કામગીરી ચાલી રહી છે.\nલિફ્ટ માટે પાવાગઢ ગબ્બરની પાસેના પર્વતને અંદરથી ખોદીને બનાવવામાં આવશે.\nઆ લિફ્ટ 210 ફૂટની ઊંચાઈ હશે અને ભક્તોને 40 સેકન્ડમાં નિજ મંદિર પહોંચાડશે.\nઅમદાવાદ: પંચમહાલ જિલ્લા (Panchmahal District)માં આવેલા મહાકાળી માતા (Mahakali Mata)ના ધામ પાવાગઢ (Pavagadh)ની કાયાપલટ થવા જઈ રહી છે. શક્તિપીઠ પાવાગઢમાં દર્શનાર્થીઓ સરળતાથી નિજ મંદિર સુધી પહોંચી શકે તે માટે લિફ્ટ બનાવવાનું આયોજન કરવામાં આવ્યું છે. આ સુવિધા શરૂ થતા દર્શનાર્થીઓ માત્ર 40 જ સેકન્ડમાં માતાજીના દર્શન કરી શકશે. રાજ્ય સરકારે મંજૂરી આપ્યા પછી 'યાત્રાધામ વિકાસ બોર્ડ' દ્વારા આ લિફ્ટ બનાવવાનું આયોજન કરાયું છે. લિફ્ટ માટે ડુંગર ખોદવામાં આવશે અને આ લિફ્ટ 210 ફૂટ ઊંચી હશે.\nયાત્રાધામ પાવાગઢમાં દરરોજ મોટી સંખ્યામાં ભક્તો મહાકાળી માતાના દર્શન માટે આવે છે. તહેવારોના દિવસોમાં તો અહીં લાખોની સંખ્યામાં ભક્તો આવે છે. અહીં આવતા દર્શનાર્થીઓને વધુ સવલતો મળી રહે તે માટે યાત્રાધામના અધિકારીઓ અને મંત્રીઓએ સમીક્ષા બેઠક યોજી હતી. પાવાગઢમાં 210 ફૂટની લિફ્ટ બનાવવાનું આયોજન કરાયું છે. લિફ્ટ દ્વારા ભક્તો ગણતરીની સેકન્ડમાં નિજ મંદિર સુધી પહોંચી માતાના દર્શન કરી શકશે. આવી બે લિફ્ટ બનાવવામાં આવશે. પાવાગઢ ગબ્બરની બાજુના પર્વતને 210 ફૂટ સુધી ખોદીને લિફ્ટ બનાવાશે. બે લિફ્ટ ઉપરાંત નવો રોપ-વે બનાવવા અંગે પણ બેઠકમાં ચર્ચા કરવામાં આવી હતી.\nઉલ્લેખનીય છે કે, નવી બે લિફ્ટ, નવા રોપ-વે ઉપરાંત પાવાગઢમાં હેલિપેડ અને વોક-વેની સુવિધા પણ ઊભી કરાશે. 130 કરોડના આ પ્રોજેક્ટનું કામ શરૂ પણ કરી દેવાયું છે. લિફ્ટ બનાવવાની અને હેલિપેડ, વોક-વે બનાવવાની કામગીરીના બે ફેઝ પૂરા પણ થઈ ચૂક્યા છે અને હાલમાં ફેઝ-3ની કામગીરી ચાલી રહી છે. પાવાગઢ ડેવલપમેન્ટ ફેઝ3અંતર્ગત 130 કરોડ રૂપિયાની ફાળવણી કરવામાં આવી છે. લિફ્ટ માટે ગબ્બરની બાજુના પર્વતની અંદર ખોદકામ કરવા માટે ટેન્ડરિંગની પ્રક્રિયા શરૂ કરી દેવાઈ છે. તે પછી લિફ્ટ માટે પર્વતની અંદર ખોદકામ કરવાની કામગીરી હાથ ધરાશે.\nRead Next Storyદાહોદઃ ઠપકો મળતા સિક્યોરિટી ગાર્ડે બદલો લેવા પાડોશીના બે બાળકોની હત્યા કરી, પોલીસે પકડ્યો\nWeb Title : now devotees can reach in just 40 seconds at mahakali temple in pavagadh


લગ્નગાળો શરૂ, પણ ત્રણ મહિનામાં છે માત્ર 8 જ મુહૂર્ત…!\nલગ્નગાળો શરૂ, પણ ત્રણ મહિનામાં છે માત્ર 8 જ મુહૂર્ત...! - Sandesh\nNovember 12, 2017 | 10:46 pm IST\nનવેમ્બર માસમાં ૨૩, ૨૮ અને ૨૯મીએ માત્ર ત્રણ દિવસ જ મુહૂર્ત મળશે\nદેવ ઊઠી એકાદશીના ૨૩ દિવસ બાદ ૨૩ નવેમ્બરે લગ્નનું પ્રથમ મુહૂર્ત\nહિન્દુ ચાતુર્માસની પૂર્ણાહુતિ બાદ શુભ કાર્યો, મુહૂર્તના દિવસો શરૃ થઇ ગયા છે, પરંતુ પાંખા મુહૂર્તને કારણે લગ્નસરાની સિઝન પર માઠી અસર પડી રહી છે. ૩૧ ઓક્ટોબરના રોજ દેવ ઊઠી એકાદશી બાદ લગ્નસરાની શરૃઆત તો થઇ ગઇ છે, પરંતુ તેના ૨૩ દિવસ બાદ છેક ૨૩ નવેમ્બરના રોજ પ્રથમ મુહૂર્ર્ત બાદ લગ્નોની ઝાકમઝોળ શરૃ થશે. તેમાં પણ ચાલુ વર્ષે નવેમ્બર, ડિસેમ્બર અને જાન્યુઆરીના ત્રણ માસમાં માત્ર ૮ જ મુહૂર્ત હોય વર અને કન્યા પક્ષની ચિંતામાં વધારો થઇ ગયો છે. નવેમ્બર માસમાં ૨૩, ૨૮ અને ૨૯મીએ માત્ર ત્રણ જ દિવસ મુહૂર્ર્ત મળશે. જ્યારે ડિસેમ્બરમાં પાંચ મુહૂર્ત બાદ છેક ફેબ્રુઆરીમાં સારા મુહૂર્તની શરૃઆત થશે.\nજ્યોતિષશાસ્ત્ર પ્રમાણે સારા લગ્ન મુહૂર્ત માટે અમુક નક્ષત્રો (૧૫ નક્ષત્રો), તિથિ, વાર, ઘટી-પલ, લગ્ન નવમાંશ, યોગનો સંયોગ થાય અને ગુરુ, શુક્ર ઉદિત હોવા, વૃદ્ધિ કે ક્ષય તિથિ ના હોય, છ માસ દરમિયાન જે નક્ષત્રોમાં ગ્રહણ થયેલ હોય, શનિ, રાહુ, કેતુ મંગળ જેવા ક્રૂર ગ્રહો જે નક્ષત્રોમાં હોય તે પણ લેવામાં આવતા નથી. આવા વિચિત્ર સંયોગને કારણે જ ચાલુ વર્ષે લગ્નસરાની સિઝનમાં મુહૂર્તનો દુકાળ જોવા મળશે. દર વર્ષે દેવ ઉઠી એકાદશીની ઉજવણી બાદ મુહૂર્તની શરૃઆત સાથે જ શહેરમાં લગ્નોની શહેનાઇ ગૂંજી ઉઠે છે, પરંતુ ચાલુ વર્ષે દેવ ઊઠી એકાદશીના ૨૩ દિવસ બાદ લગ્નના સારા મુહૂર્તની શરૃઆત થવાની હોય હજુ સુધી લગ્નોની ઝાકમઝોળ દેખાઇ નથી. જ્યોતિષાચાર્યના જણાવ્યા મુજબ, ૩૧ ઓક્ટોબરથી ૧૦ નવેમ્બર સુધીમાં ગુરુ અસ્ત હતો. એટલે લગ્ન મુહૂર્ત લેવાયા નથી.\nનક્ષત્ર, તિથિ, સંયોગને કારણે નવેમ્બરમાં ૨૩મીએ પ્રથમ મુહૂર્ત છે. નવેમ્બરમાં ૨૩, ૨૮, ૨૯, ડિસેમ્બરમાં ૩, ૪, ૧૦, ૧૧, ૧૨, ૧૩મીના રોજ સારા મુહૂર્ત છે. ત્યાર બાદ ૧૬ ડિસેમ્બરથી ૫ ફેબ્રુઆરી સુધી શુક્ર અસ્ત હોવાથી એકેય લગ્ન મુહૂર્ત નથી. એટલે કે નવેમ્બર, ડિસેમ્બર અને જાન્યુઆરી માસમાં માત્ર લગ્નના ૮ જ મુહૂર્ત છે. ફેબ્રુઆરીમાં સાત, માર્ચમાં છ, એપ્રિલમાં આઠ લગ્ન મુહૂર્ત છે. આ સિવાય ધનાર્ક, મીનાર્ક (સૂર્ય ધન કે મીન રાશીમાં) હોય કે ફાગણ સુદ આઠમથી હોળી સુધી (હોળાષ્ટક) હોવાથી લગ્ન મુહૂર્ર્ત લેવાશે નહીં. વળી, ચાલુ વર્ષે નવ માસ દરમિયાન માત્ર ૪૫ જ મુહૂર્ત હોવાને કારણે વર અને કન્યા પક્ષની ચિંતા વધશે. ઘણા પાર્ટીપ્લોટ, વાડી, હોલના તો હમણાં જ એડવાન્સ બુકિંગ કરી દેવાયા છે.


સુરત આ PSIએ જન્મદિવસની તલવાર વડે કેક કાપીને કરી ઉજવણી - LIVE CRIME NEWS\nસુરત આ PSIએ જન્મદિવસની તલવાર વડે કેક કાપીને કરી ઉજવણી\nRinku Joshi surat September 24, 2019\nઅમરોલી પોલીસ સ્ટેશનનો PSI જાહેરમાં જન્મ દિવસની (Birth Day)ઉજવણી અને તલવાર (Sword)સાથેનો વિડીયો વાઇરલ (Viral Video)થતા વિવાદ શરુ થયો\nસુરતમાં (Surat)જાહેર માર્ગ પર જન્મ દિવસ ઉજવણી કરવા પર પ્રતિબંધ છે અને તેમાં પણ હથિયાર સાથે ફરવા પર ત્યારે (Amaroli police station)અમરોલી પોલીસ સ્ટેશનનો PSI જાહેરમાં જન્મ દિવસની (Birth Day)ઉજવણી અને તલવાર (Sword)સાથેનો વિડીયો વાઇરલ (Viral Video)થતા વિવાદ શરુ થયો છે.\nસુરતની અમરોલી પોલીસ મથકમાં ફરજ બજાવતા PSI મહિલાપસિંહ પઢિયાર વિવાદમાં આવ્યા છે. આ પોલીસ કર્મચારીનો જન્મ દિવસ હોવાને લઈને જાહેરમાં જન્મ દિવસની ઉજવણી કરવામાં આવી હતી. ઉજવણીમાં તેમણે તલવારથી કેક કટ કરી હતી. જેનો વીડિયો સોશિયલ મીડિયા ઉપર વાયરલ થયો છે.\nસુરત પોલીસ દ્વારા જાહેરમાં જન્મ દિવસની ઉજવણી અને હથિયાર લઈને ફરવા પર પ્રતિબંધ છે. તેવામાં બે દિવસ પહેલા સુરતમાં યુવાનો દ્વારા આ પ્રકારે જન્મ દિવસ ઉજવણી કરવામાં આવતા પોલીસે તેમના વિરુદ્ધ કાર્યવાહી કરી હતી.\nત્યારે હવે આ વીડિયો સામે આવતા પોલીસ અધિકારી પોતાના આ પોલીસ કર્મચારી વિરુદ્ધ પગલાં લેશે કે કેમ તે જોવાનું રહ્યું.\nજોકે આ વીડિયો અધિકારી પાસે બે દિવસ પહેલા પહોંચી ગયો છે. પણ અધિકારી કોઈ કાર્યવાહી નહીં કરતા અનેક તર્ક વિતર્ક ઊભા થવા પામ્યા છે.\nસુરત જિલ્લા ના કામરેજ ગ્રામ પંચાયતમાં સરપંચ મનીષભાઈ આહીર તલાટી મંત્રી ફલાભાઈ રબારીદ્વા રા થતો કરોડોનો ભ્રષ્ટાચાર આવ્યો સામે


શું તમે પણ સ્વાસ્થ્ય સારું રાખવા માટે સવારે નાસ્તામાં ડાયજેસ્ટીવ બિસ્કીટ ખાવ છો? તો તમારી જોડે આ માહિતી હોવી જ જોઈએ... - Gujju Gossip\nઆજકાલની ફાસ્ટ લાઈફમાં દરેક વ્યક્તિ એ પોતાનું સ્વાસ્થ્ય સારું રાખવા માટે ઘણા પ્રયત્ન કરતા હોય છે. સવારે દોડવાથી લઈને રાતની વોક સુધી વ્યક્તિ પોતાની દરેક પ્રવૃત્તિને ધ્યાનમાં રાખતા હોય છે, હવે પહેલા જેવું નથી રહ્યું કે સવારે ઉઠ્યા ને ભૂખ લાગી છે તો ચા અને બે થી ત્રણ ભાખરી ખાઈ લીધી. હવે તો ક્યાંક શરીરમાં ચરબી ના વધી જાય એની ચિંતામાં વ્યક્તિ સવારનો નાસ્તો પણ પૂરો કરતો નથી. આજકાલ નાસ્તા માટે પણ એટલી બધી વેરાયટી છે જેમાં કોર્નફ્લેક્સ, જાત જાતના અને ભાત ભાતના બિસ્કીટ. બીજું ઘણુબધું છે જેનાથી તમે સ્વાસ્થ્યને સારું રાખી શકો.\nલોકો આજકાલ ચા સાથે ખાવાના બિસ્કીટમાં પણ પસંદ કરે છે આજકાલ લોકો એ ડાયજેસ્ટીવ બિસ્કીટને બહુ પસંદ કરવામાં આવી રહ્યા છે. આ બિસ્કીટને બીજા બિસ્કીટની તુલનામાં વધારે હેલ્દી માનવામાં આવી રહ્યા છે અને તેનો પ્રચાર પ્રસાર પણ બહુ કરવામાં આવે છે.\nઆ બિસ્કીટ હેલ્ધી છે કે અનહેલ્ધી,\nબીજા બિસ્કીટની તુલનામાં ડાયજેસ્ટીવ બિસ્કિટમાં હેલ્ધી વસ્તુઓ વધારે હોય છે. આમાં પ્રોટીન અને ફાઈબર એ વધારે માત્રામાં હોય છે જે શરીર માટે સારા છે. પણ સાથે સાથે આ બિસ્કીટમાં ખાંડ, મીઠું, અનહેલ્ધી ફેટ અને રીફાઈન્ડ લોટના રૂપમાં કેલેરી છુપાયેલ હોય છે, જેના વિષે કોઈ તમને જણાવશે નહિ.\nસેલ્ફ લાઈફ વધારવા અને વધતી માંગોને પૂરી કરવા માટે પ્રોસેસની સાથે પ્રીઝર્વેટીવ નાખવામાં આવે છે. આમાં હાઈ સોડીયમ કન્ટેન્ટ પણ નાખવામાં આવે છે. ચાર ડાયજેસ્ટીવ બિસ્કીટમાં એક પેકેટ બટાકાની વેફર ખાવી એના બરોબર છે.\nડાયજેસ્ટીવ બિસ્કીટમાં ૧૦ ટકા સેચ્યુરેટેડ ફેટ હોય છે જે શરીર માટે સારું નથી. આ બિસ્કીટમાં કોઈપણ પ્રકારનું વિટામીન હોતું નથી આવામાં આને વધારે ખાવાથી ફાયદો તો નહિ થાય પણ હા નુકશાન જરૂર થશે.\nશું ખાવું જોઈએ,\nડાયજેસ્ટીવ બિસ્કીટ ખાવા એની જગ્યાએ તમે એક મુઠ્ઠી સુકોમેવો ખાવો એ તમારા સ્વાસ્થ્ય માટે સારું રહેશે. તેનાથી દિવસભર તમે ફ્રેશ રહેશો અને કામ કરવા માટે ઊર્જા પણ મળશે. આમાં તમે મિક્સ બીજ, સેકેલા ચણા અને મખાના પણ ખાઈ શકો છો. જો તમે બિસ્કીટ ખાવા જ માંગો છો તો પછી તમે રાગીમાંથી બનેલ બિસ્કીટ ખાવ આ બિસ્કીટ એ કોઈપણ રીતે તમને નુકશાન કરશે નહિ.\n← જાણો કૈલાશ પર્વતથી જોડાયેલા આ વણઉકેલ્યા રહસ્યો, જેને આજ સુધી નાસા પણ ઉકેલી શકી નથી.\nમહેન્દ્ર સિંહ ધોનીને આ પાંચ છોકરીઓ સાથે હતા અફેર, જેમાં એક તો તમારી ફેવરિટ →\nઆયુર્વેદમાં આ વસ્તુને કહેવામાં આવે છે શિયાળાની સંજીવની, રોગપ્રતિકારક શક્તિ વધારવામાં કરશે મદદ


પથ્થરના શિલ્પ નહીં, માનવીના જીવનના ઘાટ ઘડવા છે : કાન્તિભાઈ પટેલ – Binit Modi\n|In Ahmedabad, Ahmedabad Visit, Kantibhai Patel, Sculptor, અમદાવાદ, અમદાવાદમાં જુઓ, કળા, કાન્તિભાઈ પટેલ, શિલ્પકાર\nચીકુવાડીમાં ‘આસ્વાદ’ બેઠક અને કાન્તિદાદાની વાતો\nએપ્રિલ – 2012ના એ રવિવારની સવારે કાન્તિભાઈએ પહેલો પુરુષ એક વચનમાં મુલાકાતી મિત્રો સાથે ખૂબ વાતો કરી. સવાલ-જવાબ પણ થયા. છેલ્લે પરસ્પર પરિચય કેળવાયા પછી વાત અહીં આવીને અટકી – ‘મારે તમારા વિશે લખવું છે’ અને ‘બ્લોગ? એ વળી શું?’\nમને થયું કે આ બ્લોગ એટલે શું તે સમજાવવાની નહીં પણ દેખાડવાની બાબત છે – જરૂર છે. બીજી મુલાકાતમાં તેમના થોડા જૂના ફોટા લઈ આવ્યો હતો તે પરત કરતી વેળાએ લેપટોપ અને ઇન્ટરનેટ કાર્ડ સાથે તેમના સ્ટુડિયો પર પહોંચ્યો. ફરી પાછો એ જ સવાલ…મારે તમારા વિશે લખવું છે. બ્લોગ પર. ચાલો સમજાવું…ના…ના…ચાલો બતાવું.\n“કામકાજની રીતે અતિ વ્યસ્ત હોવા છતાં તેમણે મારા માટે સમય ફાળવ્યો. અરે સમય શું ફાળવ્યો…મારી સાથે ઘણી બધી વાતો કરી. મૂળ તો હું ય તેમના પંથકનો જ ને…સોજીત્રા મારું વતન. અમદાવાદથી મને પૂરા માન-સન્માન સાથે બોલાવ્યો. ડેરી બતાવી અને ભાવભરી વિદાય આપી. મારા કામથી પણ રાજી થયા હતા. એકદમ જેન્ટલમેન.”\n“અરેરે…જાણી બહુ દુઃખ થયું. મને મળ્યા હોત તો એમ ન કરવા દેતો. એ માર્ગેથી પાછા વાળતો. અફસોસ…આપણે થોડા વહેલા મળ્યા હોત…”\nસાઠ ઉપરાંત વર્ષોથી લાગલગાટ ચાલી આવતી શિલ્પકાર તરીકેની તેમની કારકિર્દીનો આલેખ કરવા અલગથી લેખ કરવો પડે. એ ફરી ક્યારેક. બાકી ચાંદલોડિયા-અમદાવાદ સ્થિત તેમના આ સ્ટુડિયોની મુલાકાત એક વાર તો કરવા જેવી છે. કળાના ચાહક હશો તો ઘણું-ઘણું પામશો એની ગેરન્ટી અને નહીં હો તો…તો…‘ચીકુવાડી’ના ચીકુ તો પામશો જ પામશો એની ડબલ ગેરન્ટી.\nSeptember 21st 2012, 11:58 am\nSeptember 22nd 2012, 6:08 am\nઅને કહ્યું, દાદા… લો આ ફોટા, બિનીતભાઈએ મોકલાવ્યા છે. મારા મિત્ર છે. મારે તમને મળવા આવવાનું હતું એટલે એમણે મારી સાથે મોકલ્યા… મારે તમારો એક ઇન્ટરવ્યુ કરવો છે. તમને અનુકૂળ સમય-દિવસ હોય એ કહો, ત્યારે આવી જઈશ.\n“આ પણ ગાંધીવિચારમાં આવે. મને અત્યારે ફાવે એમ હોય તો પછી અત્યારે જ વાત કરી લેવામાં શું વાંધો? તમે બીજી વાર આવવાનું કહ્યું એટલે આવવું જ એવું થોડું? તમને શા માટે મારે ફરીથી ધક્કો ખવડાવવો?\nSeptember 22nd 2012, 8:45 am\nOctober 6th 2012, 12:45 pm\nકાન્તિભાઈની કળા વિશે લખવાનું જે તે સમયે મારાથી શક્ય ન બન્યું. પરંતુ એ ખોટ હવે પૂરી થાય છે. બીરેન કોઠારીના બ્લોગ પર તેમના કામનો અને એ સંબંધિત અનુભવનો એક અંશ વાંચી શકશો. આ રહી લિન્ક…http://www.birenkothari.blogspot.in/2012/10/blog-post.html\nSeptember 20th 2013, 6:50 pm\nSeptember 21st 2014, 12:35 pm


News & Views :: રાજ્યની ટેક્સટાઇલ પોલીસી જાહેરઃ નોકરી શોધતા સ્થાનિકો માટે ખુશી, ઉદ્યોગપતિઓ નિરાશ\nરાજ્યની ટેક્સટાઇલ પોલીસી જાહેરઃ નોકરી શોધતા સ્થાનિકો માટે ખુશી, ઉદ્યોગપતિઓ નિરાશ\nગુરૂવારે રાજ્ય સરકારે નવી ટેકસટાઇલ પોલીસી જાહેર કરી છે. નવી પોલીસી જ્યાં નોકરી શોધતા સ્થાનિક યુવાનો માટે ખુશખબર લઇને આવી છે ત્યાં ઉદ્યોગપતિઓ નિરાશ થયા છે. નવી પોલીસીમાં સ્થાનિકોને 60થી 85 ટકા નોકરી આપવાની વાત કરતા યુવાનોને રોજગારીની તકો ઊભી થશે. જોકે, ઉદ્યોગપતિઓ નિરાશ છે કારણ કે તેઓ વીજદરમાં રાહતની માગ કરી રહ્યા હતા પરંતુ તેમાં પ્રતિ યુનિટ રૂ.3સુધીની સબસિડી જાહેર તો કરાઇ છે પરંતુ તે માત્ર નવા ઉદ્યોગો માટે જ.\nજાહેર કરાયેલી નવી પોલીસી મુજબ નવા સ્થપાતા ઉદ્યોગોમાં કામદારોની પોસ્ટ પર 85 નોકરીઓ સ્થાનિકો માટે જ અનામત રાખવાની જોગવાઇ કરી છે. જ્યારે મેનેજરિયલ પોસ્ટ પર 60 ટકા નોકરીઓ સ્થાનિકોને આપવાની વાત કરી છે. એટલે હવે સ્થાનિક યુવાનોને રોજગારી મળે તેવી આશા ઊભી થઇ છે. જોકે, ઉદ્યોગકારો તેનું પાલન કરે છે કે નહીં તેની વ્યવસ્થા નહીં ગોઠવાય તો આ જાહેરાત નકામી રહેશે.\nઆ ઉપરાંત ટેક્સટાઇલ ક્ષેત્રે જેની લાંબા સમયથી માગ થતી હતી તે વીજદરમાં રાહતની માગણી સ્વીકારવામાં આવી છે. આ સબસિડી ટેક્સટાઇલ ઉદ્યોગના નીટિંગથી લઇને પ્રોસેસિંગ સુધીના તમામ એકમોને મળશે. હાલમાં પ્રતિ યુનિટ વીજદર 7.50થી 7.75 રૂપિયા જેટલો છે. તેમાં નવી પોલીસીમાં 99 કિલો વોટ સુધીના કનેક્શન પર પ્રતિ યુનિટ3રૂપિયા સબસિડી અને તેનાથી વધુના કનેક્શન પર પ્રતિ યુનિટ2રૂપિયા સબસિડી જાહેર કરી છે. આ સબસિડી4સપ્ટેમ્બર 2018થી 31 ડિસેમ્બર 2013 સુધી અમલમાં રહેશે. જોકે, આ જાહેરાતમાં સરકારે એક એવી શરત ઉમેરી છે કે ઉદ્યોગકારો નિરાશ છે. આ સબસિડી નવા સ્થપાતા ઉદ્યોગોને જ મળશે. જૂના ઉદ્યોગોને કોઇ લાભ નહીં થાય. આ અંગે વીવર્સ અગ્રણી મયૂર ગોળવાળાએ કહ્યું કે ટેક્સટાઇલનું હબ ગણાતા માત્ર સુરતમાં હાલ5લાખથી વધુ લૂમ્સ ચાલે છે. તેમને કોઇ ફાયદો નહીં થાય.\nમહારાષ્ટ્રમાં તમામ ઉદ્યોગોને વીજ સબસિડી મળે છે. ગુજરાતની પોલીસી જૂના યુનિટો માટે અન્યાયકારી છે જે અંગે સરકારને રજૂઆત કરાશે. જાણકારો કહે છે કે છેલ્લા બે વર્ષમાં સુરતમાં 1 લાખથી વધુ લૂમ્સ ભંગારમાં વેચાઇ ગયા છે. નવા ઉદ્યોગો મહારાષ્ટ્રના નવાપુરમાં શિફ્ટ થઇ રહ્યા છે. સરકારે તેને રોકવા માટે નવા યુનિટોને સબસિડી જાહેર કરી છે.\nઆ ઉપરાંત 100થી 500 લોકો સુધીની રોજગારી આપતા ઉદ્યોગોને6ટકા સુધીની ઇન્ટરેસ્ટ સબસિડી, ટેક્નોલોજી અપગ્રેડેશન માટે રૂ 25 લાખ સુધીની સહાય, ટેક્સટાઇલ પાર્ક માટે રૂ. 15 કરોડ સુધીની સહાય જાહેર કરવામાં આવી છે.


સ્વર સામ્રાજ્ઞી લતા માંગેશકરે પોતાની નિવૃત્તી અંગે કહ્યુ કે….\nDecember 6, 2018 | 3:47 pm IST\nકોકીલ કંઠી લતા માંગેશકરે નિવૃત્ત થઈ રહ્યા છે તેવી અફવાઓનું ખંડન કરતા તેના લાક્ષણિક અંદાજમાં ખડખડાટ હસતા જણાવ્યુ હતુ કે હું મારા છેલ્લા શ્વાસ સુધી ગીતો ગાતી રહીશ અને મા સરસ્વતીની પૂજા કરીશ.\nછેલ્લા કેટલાક સમયથી મીડિયા પર લતાજીએ ગાયેલ મરાઠી ગીત ‘અતા વિશ્વ્યાછા કસાં’ પોસ્ટ કરેલ છે. જેનો અર્થ થાય છે હવે આરામનો સમય છે. આ ગીત પછી સોશિયલ મીડિયા પર એ અફવા વહેતી થઈ હતી કે હવે લતાજી રિટાયરમેન્ટ લઈ રહ્યા છે. આ વાતને લતાજીએ ખંડન કરી પોતાના પ્રશંસકોને ખુશ કરી દીધા હતા.\nલતાજીએ પોતાના પ્રશંસકોને કહ્યુ કે મને નથી ખબર આવી અફવા કોણ ફેલાવી રહ્યું છે. મને આ કોઈ ખાલી બેઠેલ બેવકૂફ માણસનું કામ લાગે છે. બે દિવસ પહેલા મને અચાનક મારી રિટાટરમેન્ટના સમાચાર મળ્યા અને ફોન આવવા શરૂ થઈ ગયા.\nલતાજીએ જણાવ્યુ કે મને ખબર મળ્યા છે કે મારા મરાઠી ગીતોમાંથી એક ‘અતા વિશ્વ્યાછા કસાં’ને મારી અલવિદાના રૂપમાં જોવામાં આવી રહ્યુ છે. આ ગીતને મે પાંચ વર્ષ પહેલા ગાયુ હતુ. 2013માં આ ગીતને લઈને સંગીત નિર્દેશક સલીલ કુલકર્ણી મારી પાસે આવ્યા હતા.\nઆ ગીતને ગાવામાટે હું રાજી થઈ કેમકે આ ગીત પ્રસિદ્ધ કવિ બાલકૃષ્ણ ભગવંત બોરકરે લખ્યુ હતુ. મે ક્યારેય તેમની કવિતા ગાઈ ન હતી. મને શુ ખબર કે5વર્ષ પછી શરારતી દિમાગવાળા લોકો મારી નિવૃત્તિની અફવા ફેલાવી રહ્યાં છે. હાલ તો હું આજ રીતે સ્વરની સાધના કરવા માંગુ છુ. હાલ તો તેમના પ્રશંસકો માટે આ ખુબજ સારા સમાચાર છે.\nનિર્મલા સીતારમણને મોટું બુકે આપ્યાના 18મા દિવસે જ છીનવાય ગઇ નોકરી


Canafung in Gujrati નાં ઉપયોગો, ડોઝ, આડઅસરો, ફાયદાઓ, ક્રિયાપ્રતિક્રિયાઓ અને ચેતવણી - Canafung naa upyogo, dojh, adasro, fayado, kriyapratikriyao ane chetavni\nCanafung ની કિંમત અને પૅક સાઇઝ - Canafung Price and Pack Size in Gujarati\nCanafung ની જાણકારી\nCanafung Benefits & Uses[દવા] લાભો અને ઉપયોગો- Canafung Benefits & Uses in Gujarati\nCanafung નો ડોઝ અને કેવી રીતે લેવી- Canafung Dosage & How to Take in Gujarati\nCanafung નાં ઘટકો- Canafung Active Ingredients in Gujarati\nCanafung ની આડઅસરો- Canafung Side Effects in Gujarati\nCanafung સંબંધિત ચેતવણીઓ- Canafung Related Warnings in Gujarati\nઅન્ય દવાઓ સાથે Canafung ની ગંભિર ક્રિયાપ્રતિક્રિયાઓ- Severe Interaction of Canafung with Other Drugs in Gujarati\nCanafung નાં પ્રતિસૂચકો- Canafung Contraindications in Gujarati\nCanafung વિશે અવારનવાર પૂછવામાં આવતા પ્રશ્નો- Frequently asked Questions about Canafung in Gujarati\nખોરાક અને આલ્કોહોલ સાથે Canafung ની ક્રિયાપ્રતિક્રિયાઓ- Canafung Interactions with Food and Alcohol in Gujarati\nCanafung Benefits & Uses[દવા] લાભો અને ઉપયોગો - Canafung Benefits & Uses in Gujarati\nCanafung નો ઉપયોગ નીચેનાની સારવાર કરવા માટે થાય છે -\nCanafung નો ડોઝ અને કેવી રીતે લેવી - Canafung Dosage & How to Take in Gujarati\nCanafung નાં ઘટકો - Canafung Active Ingredients in Gujarati\nCanafung ની આડઅસરો - Canafung Side Effects in Gujarati\nસંશોધન આધારિત, જ્યારે Canafung નો ઉપયોગ કરવામાં આવે છે ત્યારે નીચેની આડઅસરો જોવામાં આવી છે -\nCanafung સંબંધિત ચેતવણીઓ - Canafung Related Warnings in Gujarati\nશું સગર્ભા સ્ત્રીઓ માટે Canafung નો ઉપયોગ સુરક્ષિત છે?\nગર્ભાવસ્થા દરમિયાન Canafung લેવી સલામત છે\nશું સ્તનપાન દરમ્યાન Canafung નો ઉપયોગ સુરક્ષિત છે?\nસ્તનપાન દરમિયાન Canafung કોઈ પણ હાનિકારક અસરો પેદા કરતી નથી.\nકિડનીઓ પર Canafung ની અસર શું છે?\nકિડની માટે Canafung સંપૂર્ણપણે સલામત છે\nયકૃત પર Canafung ની અસર શું છે?\nયકૃત ના નુકસાનના કોઈપણ ભય વગર તમે Canafung લઈ શકો છો.\nહ્રદય પર Canafung ની અસર શું છે?\nહૃદય માટે Canafung સંપૂર્ણપણે સલામત છે\nઅન્ય દવાઓ સાથે Canafung ની ગંભિર ક્રિયાપ્રતિક્રિયાઓ - Severe Interaction of Canafung with Other Drugs in Gujarati\nદર્દીઓમાં તે ગંભિર આડઅસરો પેદા કરતી હોવાથી નીચેની દવાઓ સાથે Canafung ન લેવી જોઇએ -\nCanafung નાં પ્રતિસૂચકો - Canafung Contraindications in Gujarati\nજો તમે નીચેનામાંથી કોઇ પણ રોગોથી પિડાતા હોવ, તો તમારા ડૉક્ટર તેમ કરવાનું ન કહે ત્યાં સુધી તમારે Canafung લેવી ન જોઇએ -\nCanafung વિશે અવારનવાર પૂછવામાં આવતા પ્રશ્નો - Frequently asked Questions about Canafung in Gujarati\nશું Canafung આદત બનાવનાર અથવા વ્યસનકારક છે?\nના, તમે Canafung ના વ્યસની બનતા નથી.\nહા, તમે Canafung લીધા પછી વાહન અથવા ભારે મશીનરી ચલાવી શકો છો કારણ કે તે સુસ્તી પેદા કરતી નથી.\nહા, પરંતુ Canafung લેતા પહેલાં ડૉક્ટરની સલાહ લેવી અગત્યતા ધરાવે છે.\nના, Canafung કોઈ પણ પ્રકારની માનસિક બિમારીનો ઇલાજ કરી શકતી નથી.\nખોરાક અને આલ્કોહોલ સાથે Canafung ની ક્રિયાપ્રતિક્રિયાઓ - Canafung Interactions with Food and Alcohol in Gujarati\nખોરાક અને Canafung વચ્ચે ક્રિયાપ્રતિક્રિયાઓ\nખોરાક સાથે Canafung લેવી સલામત છે.\nઆલ્કોહોલ અને Canafung વચ્ચે ક્રિયાપ્રતિક્રિયાઓ\nCanafung લેતી વખતે મર્યાદિત માત્રામાં આલ્કોહોલ લેવાથી કોઈ હાનિકારક અસરો થતી નથી. પરંતુ સાવધાની રાખવી શ્રેષ્ઠ છે.\nCanafung ના બધા વિકલ્પ જુઓ - Substitutes for Canafung in Gujarati\nશું તમે અથવા તમારા પરિવારમાં કોઇ Canafung લો છો? કૃપા કરીને એક સર્વેક્ષણ કરો અને બીજાઓને મદદ કરો\nશું તમે તમારા ડૉક્ટરનાં કહેવાથી Canafung નો ઉપયોગ કર્યો છે?\nતમે કેટલી માત્રામાં Canafung નું સેવન કર્યું છે?\nશું તમે ભોજન પછી કે ભોજન બાદ Canafung નું સેવન કરો છો?\nતમે કયા સમયે Canafung નું સેવન કરો છો?


અમેરિકામાં અનેક દિગ્ગજ હસ્તીઓના ટ્વિટર એકાઉન્ટ થયા હૅક - Gujju Media\nઅમેરિકામાં અનેક દિગ્ગજ હસ્તીઓના ટ્વિટર એકાઉન્ટ હૅક કરી લેવામાં આવ્યા છે. તેમાં અમેરિકાના પૂર્વ રાષ્ટ્રપ્રમુખ બરાક ઓબામા , માઇક્રોસોફ્ટના ફાઉન્ડર બિલ ગેટ્સ , દુનિયાના સૌથી અમીર અને ઇન્વેસ્ટમેન્ટ ગુરુ વારેન બફે સામેલ છે. આ ઉપરાંત અમેરિકાની રાષ્ટ્રપ્રમુખ ચૂંટણીમાં ઉમેદવાર જો બિડનનું પણ ટ્વિટર હેન્ડલ હૅક કરી લેવામાં આવ્યું છે. આઇફોન બનાવનારી કંપની એપલ પણ આ સાઇબર અટેકનો શિકાર થઈ છે.\nઅહેવાલો મુજબ, બિટકોઇન સ્કેમ સાથે જોડાયેલા ટ્વિટ કરવામાં આવી રહ્યા છે. આ દિગ્ગજોને બિટકોઇનમાં ડોનેટ કરવા માટે કહેવામાં આવી રહ્યું છે. ટ્વિટર હેન્ડલથી ટ્વિટ કરવામાં આવી રહ્યું છે કે જો તેઓ અહીં પૈસા લગાવે છે તો તેને બીટીસી ખાતામાં બેગણા કરી દેવામાં આવશે.\nઅમેરિકામાં અનેક દિગ્ગજ હસ્તીઓના ટ્વિટર એકાઉન્ટ હૅક કરી લેવામાં આવ્યા છે. તેમાં અમેરિકાના પૂર્વ રાષ્ટ્રપ્રમુખ બરાક ઓબામા માઇક્રોસોફ્ટના ફાઉન્ડર બિલ ગેટ્સ દુનિયાના સૌથી અમીર અને ઇન્વેસ્ટમેન્ટ ગુરુ વારેન બફે સામેલ છે. આ ઉપરાંત અમેરિકાની રાષ્ટ્રપ્રમુખ ચૂંટણીમાં ઉમેદવાર જો બિડનનું પણ ટ્વિટર હેન્ડલ હૅક કરી લેવામાં આવ્યું છે. આઇફોન બનાવનારી કંપની એપલ પણ આ સાઇબર અટેકનો શિકાર થઈ છે.\nથોડીવાર બાદ ટ્વિટેર એક નિવેદન જાહેર કરતાં કહ્યું કે મામલાની તપાસ ચાલી રહી છે અને આ વિશે અપડેટ કરી દેવામાં આવશે. એવા પણ અહેવાલ આવી રહ્યા છે કે આ હેકિંગ દરમિયાન થોડીવારમાં અસંખ્ય લોકોએ હૅકરોને લાખો ડૉલર મોકલી દીધા.\nસૌથી મોટા સાઈબર હુમલા અંગે ટ્વિટરે આપ્યા જવાબ,આ રીતે હેક કર્યા 130થી વધુ એકાઉન્ટ\nપ્રધાનમંત્રી નરેન્દ્ર મોદી બન્યા વિશ્વના એકમાત્રે એવા નેતા જેઓને વ્હાઈટ હાઉસ ટ્વિટર ઉપર કર્યા છે ફોલો.\nઆવતીકાલે વીડિયો સંદેશના માધ્યમથી દેશને સંબોધિત કરશે પીએમ મોદી\nકોરોના મહામારીના કારણે દેશ જ નહિ પરંતુ આખુ વિશ્ર્વ પરેશાન છે ત્યારે આ મહામારી વચ્ચે વ્લાદિમીર પુટિનએ મોટી જાહેરાત કરી કે દેશમાં તૈયાર કરાયેલી કોરોના વાયરસની રસીને આરોગ્ય મંત્રાલયની મંજૂરી મળી ગઈ છે.\nઆ વચ્ચે રશિયાએ અન્ય મોટો દાવો કરતા જણાવ્યું છે કે પોતાના દેશની રસી માટે અન્ય 20 દેશોએ અત્યાર સુધી ઓર્ડર આપી દીધો છે.રશિયાના રાષ્ટ્રપતિ વ્લાદિમીર પુટિને જણાવ્યું હતું કે હેલ્થ મિનિસ્ટ્રીએ પોતાના દેશમાં બનેલી કોરોના વાયરસની રસીને આખરે મંજૂરી આપી દીધી છે. પુટિને કહ્યું કે આ રસીની રસી પહેલેથી જ તેમની પુત્રીને આપી દેવાઈ છે. જો કે તેમણે સ્પષ્ટતા નથી કરી કે તેમણે પોતે રસી લીધી હતી કે નહીં.\nમળતી માહિતી મુજબ જો કે આ વચ્ચે રશિયાએ બીજો સૌથી મોટો દાવો કર્યો છે કે વિશ્વના 20 દેશો દ્વારા આ રસીના 1 અબજ ડોઝ બનાવવાનો આદેશ આપવામાં આવ્યો છે.\nપુટિને કહ્યું, ‘મારી પુત્રીએ પણ આ રસી લીધી છે, શરૂઆતમાં તેને હળવો તાવ હતો પરંતુ હવે તે એકદમ ઠીક છે.’તેઓએ કહ્યું કે મારી પુત્રી ઠીક છે અને સ્વસ્થ લાગે છે. તેમણે આ સમગ્ર ટ્રાયલમાં પણ ભાગ લીધો હતો.\nઆ ઘોષણા પછી, રશિયા પહેલો દેશ બન્યો છે જેણે રસી બનાવવાનું કામ પૂર્ણ કરવાનો દાવો કર્યો છે. રશિયાએ યોજના બનાવી છે કે આ રસી પ્રથમ આરોગ્ય કર્મચારીઓને, પછી વૃદ્ધોને આપવામાં આવશે.\nમોસ્કોએ ઘણા દેશોમાં રસી સપ્લાય કરવાની વાત પણ કરી છે. રશિયા કહે છે કે તે સપ્ટેમ્બર સુધીમાં તેની કોરોના રસીનું મોટા પાયે ઉત્પાદન શરૂ કરી શકે છે.ઓગસ્ટ મહિનાની શરૂઆતમાં રશિયાના સ્વાસ્થ્ય મંત્રીએ કહ્યું હતું કે રસીનું ટ્રાયલ પૂરૂ થઇ ગયું છે અને સપ્ટેમબર મહિનામાં તેનું પ્રોડક્શન શરુ થઇ જશે. પરંતુ હવે અચાનક જ રસી લોન્ચ કરી દેતા શંકા થઇ રહી છે.\nતેનુ કારણ એ માનવામાં આવી રહ્યું છે કે કારણ કે કોઈ પણ રસી તૈયાર કરવામાં વર્ષો લાગી જાય છે. એવામાં રશિયાએ આટલા ઓછા સમયમાં રસી લોન્ચ કરી દેતા એક્સપર્ટસને આ વાત પેટમાં પચી નથી રહી.\nત્યારે તેને લઇને પણ વિવાદ શરૂ થઇ ગયો છે,વિશ્વના નિષ્ણાતો માની રહ્યા છે કે રશિયાએ આ રસી ઉતાવળમાં લોન્ચ કરી દીધી છે. અમેરિકાના ડૉ.ફોસીએ તો ત્યાં સુધી કહી દીધું કે હું આશા રાખું છું કે રશિયા અને ચીનના વૈજ્ઞાનિકો રસી લોકોને આપતા પહેલા ખરેખર તેની ટેસ્ટિંગ કરશે.


કેન્દ્ર સરકારે જાહેર કરેલા નવા રૂા.૨૬૦ કરોડનાં બજેટ પછી પણ ગીરનાં સિંહની સુરક્ષા કેટલી ? | અમારૂ ગુજરાત વાહગુજરાત\nકેન્દ્ર સરકારે ગઇકાલે ગીરના અભયરણ્યમાં વસતા એશિયાટિક સિંહો માટે રૂા.૨૬૦ કરોડ જેટલુ નવુ બજેટ ફાળવ્યું છે. ગુજરાત સરકારે મોકલેલી દરખાસ્તમાં થોડો વધારો કરીને યુપીએ સરકારે આ બજેટ મંજૂર કર્યુ છે. જો કે, મંજૂરી ની પ્રક્રિયા હજુ થોડો સમય લેશે. કારણ કે, કેન્દ્ર સરકારની ભલામણ બાદ આ ફાઇલ આયોજન પંચનાં ટેબલ પર જશે અને આયોજન પંચ એને આખરી મંજૂરી આપશે પછી કેન્દ્રનું નાણામંત્રાલય ગુજરાત સરકારને આ રકમ ફાળવશે . દરખાસ્ત મંજૂર કરતી વખતે કેન્દ્ર સરકારેએ વાતની વિશેષ નોંધ લીધી છે કે, ગીરનાં અભયારણ્યમાં એશીયન પ્રજાતિનાં સિંહો માત્ર એક જ સ્થળે રાખવા જોખમથી ભરપૂર છે અને આ પ્રજાતી પૃથ્વી પર હાલ અન્યત્ર ઉપલબ્ધ ન હોવાથી આ વન્યપ્રાણીની વસાહતો અન્ય રાજયોમાં સ્થાપવી જરૂરી છે આ માટે મઘ્યપ્રદેશ સરકાર સાથે ઘણા લાંબા સમયથી ચર્ચા ચાલી રહી છે અને થોડી આનાકાની સાથે ગુજરાત સરકાર એશીયાઇ સિંહોનાં પસંદગીનાં પરિવારો મઘ્યપ્રદેશ મોકલવા માટે સંમત થઇ ગઇ છે. એશીયાઇ સિંહોમાં છેલ્લા ત્રણેક વર્ષમાં નવા જ પ્રકારનું વર્તન નોંધવામાં આવ્યું છે. કોઇ રહસ્મય કારણોસર એશીયાઇ સિંહો પોતાનુ નવુ સ્થળ શોધવા માટે ભટકવા લાગ્યા છે. તેની જરૂરીયાતો પુરી કરવા માટે ગીર અભયારણ્ય હવે પૂરતુ થી. શિકારને શોધવા આ ગીરના સિંહો આમ છેક શેત્રુંજીનાં પર્વતની તેળેટીમાં અને આમ છેક ધોરાજીની સીમ સુધી આંટાફેરા મારી રહ્યા છે.ગીર કાંઠાનાં ગામોમાં એશીયાઇ સિંહો અવાર નવાર રખડયા કરે છે. પરંતુ હજુ આ વાતને જંગલખાતાએ બહુ ગંભીરતાથી લીધી નથી. સિંહમાં આવેલા આ પરિભ્રણ પરિવર્તનને કારણે ગીર અભયારણ્ય અને સિંહનાં રાષ્ટ્રીય ઉદ્યાનમાં ખરેખર વિચરતા સિંહની સંખ્યા ઘટી ગઇ છે. નિરિક્ષકોનું માનવુ છે કે, જંગલમાં અત્યારે સાડા ચારસોથી પાંચસો જેટલા સિંહની વસતી છે. અવાર નવારની વસતી ગણતરી પછી પણ ખરેખર ગીરમાં સિંહ કેટલા છે એ આંકડો આમ તો અંદાજનો વિષય રહ્યો છે કારણ કે હવે વસતી ગણતરી વેળાએ પણ જંગલની બહાર રખડતા સિંહની સંખ્યા ઘણી મોટી થઇ ગઇ છે. ગીેરના વનરાજ અને માલધારીઓ વચ્ચેની અતુટ દોસ્તી તથા એમનુ પરસ્પરાવલંબન છેલ્લા દસ વરસથી તુટી જવા પામ્યું છે. કેન્દ્ર સરકારના રાષ્ટ્રીય ઉદ્યાન અને અભયારણ્ય ધારા હેઠળ માલધારીઓને જંગલમાંથી હાંકી કાઢવા માટે અધિકારીઓએ કોઇ બાંધછોડ કરી નથી એને કારણે આજે જંગલ લગભગ સુમસામ જેવુ થઇ ગયું છે. એશીયાઇ સિંહોને જરૂરી એવા વહેતી નદીના જળ પણ ગીરમાં હવે બારમાસી રહ્યા નથી. સિંહના ખોરાક તરીકે ઉપલબ્ધ અન્ય રાની પશ ોની સંખ્યા પણ ઘટવા પામી છે. આથી અવાર નવાર સિંહ પરિવારો ગીરકાંઠાનાં અને અભયારણ્ય બહારના ગામડાઓમાં જઇને પશુઓનાં શાહી ઠાઠથી મારણ કરી રહ્યા છે. આની સામે ગ્રામવાસીઓ ફફડાટ અને પશુપાલકોમાં ઉહાપોહ છે પરંતુ છેલ્લા ત્રણ વરસમાં જંગલખાતુ વનના રાજાને વનની બહાર જતા અટકાવી શકયુ નથી અને એની સામે ગીરકાંઠાનાં ગામડાઓને પશુ હિંસા અંગે રક્ષણ પણ આપી શકાયુ નથી. પ્રકૃતિ, ગીરનું જંગલ અને સિંહ વચ્ચેનો સંબંધ છેલ્લા વર્ષોમાં કંઇક બદલાયો છે પરંતુ નિષ્ણાતો એને હજુ સમજી શકયા નથી. કારણ કે, એશીયન સિંહો સામાન્ય સંજોગોમાં ગીરનું જંગલ છોડીને ખુલ્લા ડામરનાં રસ્તાઓ પર એક ગામથી બીજે ગામખોરાકની શોધમાં રખડે એ જલદીથી માનવામાં ન આવે એવી હકીકત છે. એશીયાઇ સિંહ ખુબ જ ગૌરવશાળી પ્રાણી છે. મહદ્દઅંશે તે માનવભક્ષી થવાનુ ટાળે છે અને એના કુળસ્વભાવ પ્રમાણે એને છંછેડવામાં ન આવે ત્યાં સુધી એ સામો હુમલો પણ કરતા નથી. છતાં વતન છોડીને સ્વૈરવિહારે નીકળવાનુ એનુ પરાક્રમ હજુ કોઇ સમજી શકયું નથીે. ગીરની આજુબાજુનાં વિરાટ પ્રદેશમાં વૈકલ્પિક રીતે એવુ કોઇ બીજુ જંગલ નથી કે જયાં તેઓ પોતાનો નવો વસવાટ બનાવી શકે. આને કારણે અત્યારે તો સમગ્ર એશીયાટીક સિંહ પ વારો મુંઝવણ સાથે વિહાર કરી રહ્યા છે. જોઇએ હવે શું થાય છે..\nOne comment on “કેન્દ્ર સરકારે જાહેર કરેલા નવા રૂા.૨૬૦ કરોડનાં બજેટ પછી પણ ગીરનાં સિંહની સુરક્ષા કેટલી ?”\nડિસેમ્બર 10, 2010\nભાઈ બહુ સુંદર જાણકારી મૂકી છે.સિંહ ને પુરતો ખોરાક મળતો નહિ હોય માટે સર્વાઈવ થવા બહાર નીકળતા થયા હશે.આ અમુલ્ય પ્રાણી એક સમયે આખી દુનિયામાં હતું.આફ્રિકામાં હવે ગણી ગાંઠી આઠેક પ્રજાતિઓ બચી છે.મારા બ્લોગમાં સિંહ વિષે એક લેખ મુકેલો છે.ભારતમાં તો એક જ છે.જૂનાગઢના નવાબે શિકાર પર પ્રતિબંધ ના મુક્યો હોત તો આજે સિંહ ગીરમાં બચ્યાજ ના હોત.જોકે નવાબ પછી ભાગલા પડ્યા કે પાકિસ્તાન જતા રહ્યા.ખેર સિંહ ને બચાવવ જ જોઈએ.ભારતનું ગૌરવ છે.થોડા મધ્ય પ્રદેશમાં મોકલીને પણ બચાવી લેવા જોઈએ.આભાર.


સરગમી શ્વાસ, સેવાનો પ્રકાશ અને લોકોનો વિશ્વાસ ગુણુભાઇ ડેલાવાળા : હેપ્પી બર્થ ડે\nરાજકોટ : ઘડીયાલના કાંટા ચોટાડવાના બદલે સમયને પારખીને એની સાથે તાલ મિલાવતા રહેતા જાણીતા સમાજ સેવક શ્રી ગુણવંતભાઇ ડેલાવાળાએ આજે ગૌરવથી ગુંજતા જીવનના ૬૮માં વર્ષમાં પ્રર્વેશ કર્યો છે. (જન્મ તા. ૧૩ સપ્ટેમ્બર ૧૯૫૪)\nસાત સમંદર પાર સુધી સૌરભ મહેકાવતી સુપ્રસિધ્ધ સંસ્થા સરગમ કલબના સુપ્રીર્મો શ્રી ગુણવંતભાઇ ડેલાવાળાના જાહેર જીવનની માળામાં પરમાર્થથી પ્રકાશિત શ્રેણીબધ્ધ મોતીઓ છે. ૫૧ પ્રકલ્પો અને ૨૦ હજારથી વધુ સભ્ય સંખ્યાબળ સાથે તેમણે ઇતિહાસ સર્જયો છે. હેમુ ગઢવી નાટ્યગૃહ મુકિતધામ, ઇન્ડોર સ્ટેડીયમ, પ્લેનેટોરીયમ, ઇવનિંગ પોસ્ટ વગેરેનું સફળ સંચાલન તેમની યશકલગીના મહત્વના પીછા છે. ગુજરાત ફુટબોલ એશો.ના ઉપપ્રમુખ છે. સ્થાનિકથી માંડી દેશના ટોચના મહાનુભાવો સાથે તેમને આત્મીય સંબંધ છે. સંઘ અને ભાજપના રંગે રંગાયેલા છે. વિશ્વના અનેક રાષ્ટ્રોનો પ્રવાસ કર્યો છે. તેઓ બોલીને 'ફરવામાં'નહિ મોજથી ફરવામાં માને છે. દિલવાળા ડેલાવાળા ભૂતકાળમાં રૂડાના ચેરમેન હતા. તેઓ ચેરમેન હોય કે ન હોય, હંમેશા 'રૂડા' રહ્યા છે. કોને સંભાળી લેવા અને કોનું સાંભળી લેવું તે બાબત તેઓ જાણે છે. તેઓ માને છે કે ગુલાબની સાથે હંમેશા કાંટા રહેવાના પણ આપણો મતલબ સુગંધ સાથે છે. તેઓ ૬૮ વર્ષે પણ થનગનાટ સાથે સેવાકાર્યો કરી રહ્યા છે. સ્ફુર્તિ એવી ઠસોઠસ, ટકે વરસોવરસ..ગુણુભાઇની કાર્યશૈલી સારા માણસો શોધવાની નહિ, માણસમાં સારૂ શોધવાની છે. સારા માણસો શોધવા જઇએ તો થાકી જઇએ, માણસમાં સારૂ શોધીને તો ફાવી જઇએ..આજે ગુણુભાઇ પર જન્મદિનની વાદલડી વરસી, શુભેચ્છાના સરોવર છલી વળ્યા..\nમો. ૯૮૨૪૦ ૪૦૮૮૯ રાજકોટ


Posted on 6:06 pm May 22, 2021 Author Niraj PatelComments Off on કોરોનાની ચમત્કારી દવા લેવા માટે લોકોની જામી ભારે ભીડ, નિયમોના ઉડ્યા ધજાગરા, હવે આઈસીએમઆર કરશે દવાનું પરીક્ષણ\nહાલ આખો દેશ કોરોના સામેની લડાઈ લડી રહ્યો છે. દેશમાં વેક્સિન આવી ગઈ હોવા છતાં પણ હજુ રોજના લાખો લોકો સંક્રમિત થઇ રહ્યા છે. ત્યારે આંધ્ર પ્રદેશના એસપીએસ નેલ્લોર જિલ્લામાં કોરોનાની ચમત્કારિક દવાના રૂપમાં વિતરણ કરવામાં આવી રહેલી આયુર્વેદિક દવા લેવા માટે લોકોની પડાપડી થઇ ગઈ હતી.\nઆ દવાને હવે ભારતીય આયુર્વેદિક અનુસંધાન પરિષદ (આઈસીએમઆર)માં મોકલવાનો નિર્ણય કરવામાં આવ્યો છે. શુક્રવારના રોજ પણ આ દવા લેવા માટે કૃષ્ણાપટ્ટનમ ગામની અંદર કોરોના પ્રોટોકોલનું ઉલ્લઘન કરીને 10 હજાર લોકોની ભીડ એકત્ર થઇ ગઈ હતી. જેમાં ભાગદોડ જેવી સ્થિતિ પણ બની ગઈ હતી.\nકૃષ્ણાપટ્ટનમ દવાના રૂપમાં લોકપ્રિય થઇ ચુકેલી આ દવાને ફોર્મ્યુલેશનના ઓન ધ સ્પોટ અધ્યયન માટે પ્રદેશ સરકારના વિશેષજ્ઞોની એક ટીમ પણ નેલ્લોર મોકલવાનો નિર્ણય કર્યો છે. કૃષ્ણાપટ્ટનમ જિલ્લામાં આ દવા આયુર્વેદિક ચિકિત્સક બી.આનંદૈયા વિતરણ કરી રહ્યા છે જે પહેલા ગામના સરપંચ અને બાદમાં મંડલ પરિષદના સદસ્ય પણ રહી ચુક્યા છે. તેમને 21 એપ્રિલના રોજ આ દવાનું વિતરણ શરૂ કર્યું હતું.\nઉપરાષ્ટ્રપતિ એમ. વેંકૈયા નાયડુ પણ એસપીએસ નેલ્લોર જિલ્લામાંથી આવે છે. તેમને કેન્દ્રીય આયુષ મંત્રી કિરન રીજ્જુ અને આઈસીએમઆરના નિર્દેશક બલરામ ભાર્ગવને આ દવાનું અધ્યયન કરવા અને જલ્દી રિપોર્ટ આપવા માટે પણ જણાવ્યું છે.\nThousands gather for the ayurvedic medicine being distributed for free byaman in Nellore dist. Critical patients also being brought in ambulances. An inquiry underway, samples sent for testing by district officials. Locals say good response to medicine. #AndhraPradesh pic.twitter.com/97GxwMJUhH\n— Paul Oommen (@Paul_Oommen) May 21, 2021\nPosted on 11:59 am April 28, 2021 Author Niraj Patel\nકોરોનાએ ઘણા પરિવારોને વેર વિખેર કરી નાખ્યો છે. ઘણા લોકોએ પોતાના સ્નેહી સ્વજનોને ગુમાવ્યા છે તો ઘણા પરિવારો જ આ વાયરસની ભેટ ચઢી ચુક્યા છે. આવી જ આપવીતી રાજકોટના ભાયાણી પરિવારની છે. જેમને એક જ વર્ષમાં પરિવારના6સભ્યો ગુમાવ્યા છે. ભાયાણી પરિવારના4સભ્યોને કોરોના ભરખી ગયો જયારે બાકીના એક સભ્યનું હાર્ટ એટેકે અને More..\nPosted on 5:21 pm February 19, 2021 5:35 pm February 19, 2021 Author Niraj Patel\nપત્ની, પત્ની અને વોના કિસ્સાઓ હાલ જગ જાહેર થઇ ચુક્યા છે. સોશિયલ મીડિયામાં પણ આવા ઘણા કિસ્સાઓ રોજ બરોજ સાંભળવા મળતા હોય છે ત્યારે આવો જ એક કિસ્સો હાલ સોશિયલ મીડિયામાં ખુબ જ ચર્ચામાં ચાલી રહ્યો છે. આ કિસ્સામાં અમેરિકામાં રહેવા વાળી એક મહિલાએ પોતાના પતિનો દગો આપવાની વાર્તા લોકો સાથે શેર કરી છે. જેમાં More..\nPosted on 11:59 am July 6, 2021 Author Niraj Patel\nસિંહ એક જંગલનું પ્રાણી છે, પરંતુ ગુજરાતના ગીરમાંથી ઘણી એવી ઘટનાઓ સામે આવે છે, જે જોઈને આપણે પણ હેરાન રહી જઈ જઈએ. જંગલમાં રહેનારો સિંહ રસ્તાઓ ઉપર અને ઘણા ગામડાઓમાં પણ નજર આવે છે. જેના ઘણા વીડિયો અને તસવીરો પણ સોશિયલ મીડિયામાં વાયરલ થતી આપણે જોઈએ છીએ. હાલ એવી જ એક ઘટના રાજુલા-અમરેલી હાઇવે ઉપર More..\n12:43 pm October 10, 2019 Niraj Patel Comments Off on બોલીવુડના આ કલાકારને એક સમયે ઢાબામાં કામ કરવું પડ્યું હતું, આજે છે કરોડોનો માલિક\n8:21 pm June 19, 2020 Niraj Patel Comments Off on કરોડપતિ બનવાનું સપનું ઘરે બેઠા થશે પૂરું, શુક્રવારની રાત્રે કરી લો ફક્ત આ તાંત્રિક ટોટકો


‘મારે બધાનો પ્રેમ જોઈએ અને બધાનો આદર જોઈએ.’ ઘણા લોકો ઊંડે ઊંડે એવું માને છે અને ઝંખે છે. સૌનો પ્રેમ અને સૌનો આદર. તે વગર કેમ જીવી શકાય? હકીકતમાં જીવી શકાય છે. સુખેથી અને આનંદથી, અને હકીકતમાં પણ સૌનો પ્રેમ અને આદર સંપાદન કરવાનું તો અશક્ય હોય છે. માટે જે કોઈ એ આવશ્યક ગણે તે દુ:ખ જ નોતરે છે. કેટલાકની કદર તો મળશે અને કેટલાકનો પ્રેમ મળશે અને એ ઘણું છે. સૌનો પ્રેમ અને સૌનો આદર તો માનવજાતના ઈતિહાસમાં કોઈને પણ મળ્યો નથી અને મળવાનો પણ નથી. લોકો આપણી તરફ માનથી જુએ તો ઘણું સારું અને ન જુએ તોય કોઈ વાંધો નથી. બધાને હંમેશાં પસંદ પડવાની કોઈ જરૂર નથી.


સિંધુ અને શ્રીકાંતની નજર ઓલ ઇંગ્લેન્ડ ચેમ્પિયનશિપના ખિતાબ પર\nઆજથી બેડમિન્ટનની પ્રતિષ્ઠિત ટૂર્નામેન્ટનો પ્રારંભ\nબર્મિંગહામ (ઇંગ્લેન્ડ), તા.13: ભારતીય બેડમિન્ટન સ્ટાર પીવી સિંધુ અને કિદાંબી શ્રીકાંત આવતીકાલ બુધવારથી અહીં શરૂ થતી ઓલ ઇંગ્લેન્ડ ચેમ્પિયનશીપમાં ઉતરશે ત્યારે તેમનો ઇરાદો આ પ્રતિષ્ઠિત ખિતાબ પોતાના નામે કરવાનો હશે. 17 વર્ષ પહેલા તેમના ગુરુ પુલેલા ગોપિચંદે આ ખિતાબ જીત્યો હતો. ઓલ ઇંગ્લેન્ડમાં વિજેતા બનવું કોઇ પણ બેડમિન્ટન ખેલાડીનું સપનું હોય છે. ભારત તરફથી હજુ સુધી ફક્ત પ્રકાશ પદુકોણે (1980) અને ગોપિચંદ(2001) આ પ્રતિષ્ઠિત ખિતાબ પોતાને નામે કરી શક્યા છે. આ વખતે સિંધુ અને શ્રીકાંતને પહેલા રાઉન્ડમાં આસાન હરીફ મળ્યા છે પરંતુ અહીં બે વર્ષ પહેલા ફાઇનલ સુધી પહોંચનાર સાઇન નેહવાલને પહેલા રાઉન્ડમાં વિશ્વ નંબર વન અને ગત ચેમ્પિયન ચીની તાઇપેની તેઇ જૂ યિંગનો સામનો કરવાનો રહેશે. તેની સામે સાઈનાનો રેકોર્ડ 9-પનો છે. પાછલા સાત મુકાબલામાં સાઇનાને હાર મળી છે.\nચોથા ક્રમની સિંધુ પહેલા રાઉન્ડમાં થાઇલેન્ડની પોર્નપાવી ચોચુવોંગ સામે રમશે. જ્યારે શ્રીકાંત ફ્રાંસના બ્રાઇસ લીવરદેર સામે ટકરાશે. શ્રીકાંતે ગયા વર્ષે ચાર સુપર સિરીઝ ખિતાબ જીત્યા હતા. તે અહીં પણ ખિતાબનો પ્રબળ દાવેદાર માનાઇ રહયો છે. ગયા વર્ષે તે પહેલા રાઉન્ડમાં જ બહાર થઇ ગયો હતો. જેની ભરપાઇ કરવા માટે તે આ વખતે બેતાબ છે. અહીં વિજેતા બનાવાથી શ્રીકાંત પાસે વિશ્વ નંબર વન બનાવની પણ તક રહેશે.\nસિંગાપોર ઓપનના વિજેતા સાઇ પ્રણિત અને 12મા નંબરના ખેલાડી એચએસ પ્રણોય ઉલટફેરના ઉસ્તાદ ખેલાડી છે. ઓલ ઇંગ્લેન્ડમાં ભારતની મહિલા અને મિક્સ ડબલ્સ જોડી પણ ચુનૌતી રજૂ કરશે.


ઈરાન- અમેરિકાના તણાવથી શેરબજારમાં કડાકો, જાણો રોકાણકારોના કેટલા રુપિયા ડૂબ્યા? – Tv9 Gujarati #1 News Channel\nJanuary 6, 2020 TV9 WebDesk8 Latest, National, World News 0\nઅમેરિકી સેનાની કાર્યવાહીમાં ઈરાની કમાંડર જનરલ કાસિમ સુલેમાની માર્યા ગયા બાદ ઈરાન અને અમેરિકા વચ્ચે તણાવ વધ્યો છે. બંને દેશ એકબીજાને યુદ્ધની ધમકી આપી રહ્યાં છે. આંતરરાષ્ટ્રીય સ્તરે આ મુદાની અસર શેરબજારમાં પણ વર્તાઈ છે. ઘરેલું શેરબજારમાં કડાકો આ ઘટનાના લીધે જોવા મળ્યો છે. સેન્સકસ 788 પોઈન્ટ ઘટ્યો છે અને તેના લીધે રોકાણકારોને નુકસાન સહન કરવાનો વારો આવ્યો છે.\nREAD એર-સ્ટ્રાઈકને લઈને પહેલાં ચીનની આ મોબાઈલ કંપનીએ ટ્વિટ કરીને વાયુ સેનાને સલામ કરી અને થોડા સમય બાદ ટ્વિટ હટાવી લીધી\nઆ પણ વાંચો : દારૂબંધીની અમલદાર ગુજરાત પોલીસના PSI જ નશાની હાલતમાં ઝડપાયા\nએક જ દિવસમાં રોકાણકારોને3લાખ કરોડ રુપિયાનું નુકસાન\nઅમેરિકા અને ઈરાનનો તણાવ માર્કેટ પર પણ દેખાયો. રોકાણકારોએ નફાવસૂલી કરી અને તેના લીધે જ બજારમાં ભારે કડાકો જોવા મળ્યો. બજારમાં મંદીના લીધે3લાખ કરોડ રુપિયાનું નુકસાન વેઠવાનો વારો લોકોને આવ્યો છે.\nઅમેરિકાના રાષ્ટ્રપતિ ડોનાલ્ડ ટ્રંપે ઈરાનને ધમકી આપી છે કે જો માર્યા ગયેલા કમાંડર જનરલ કાસિમ સુલેમાનીના મોતનો બદલો લેવાની કોશિશ કરી તો અમેરિકા ઈરાન પર જવાબી કાર્યવાહી કરશે. અમેરિકાએ ઈરાનના 52 ઠેકાણા ઉડાવી દેવાની ધમકી આપી છે. જો કે ઈરાને કહ્યું છે કે તેઓ સમય આવ્યે અમેરિકાને જવાબ આપશે અને વળતી કાર્યવાહી કરશે.\nREAD VIDEO: પેટ્રોલ-ડિઝલના ભાવમાં સતત 17માં દિવસે વધારો, ભાવ વધારાને લઇને સામાન્ય જનતામાં ભારે રોષ\nઅમેરિકા ઈરાન વચ્ચેના તણાવ વચ્ચે જાણકારો માની રહ્યાં છે કે કાચા તેલની કિંમતમાં આગ લાગી શકે છે. આ આગ લોકોના ઘર સુધી આવી શકે છે. ક્રુડ ઓઈલની કિંમત વધવાની સાથે પેટ્રોલ ડિઝલની કિંમતમાં પણ વધારો થઈ શકે છે. આમ આંતરરાષ્ટ્રીય સ્તરે ક્રુડને લઈને પણ ચર્ચાઓ છે. યુનાઈટેડ નેશન્સે કહ્યું કે હવે દુનિયા ખાડી યુદ્ધ સહન કરી શકે તેવી પરિસ્થિતિમાં નથી.\niran drone strike\niran qassem suleimani\niran vs iarael\niran vs saudi arab\nસુરતની સગીરાએ પોતાના જ બાળકને સોસાયટીની બહાર ફેંકી દીધું, CCTVમાં કેદ થયા દૃશ્યો


માતા એલોપથી ચિકિત્સાની નિંદા કરશો નહીં . DIVYA BHASKER, 4-10-2013 | Tahuko\nમાતા એલોપથી ચિકિત્સાની નિંદા કરશો નહીં . DIVYA BHASKER, 4-10-2013\nકોઇ પણ સમજુ માણસને રોજ ગોળી ગળવાનો શોખ નથી હોતો. આવી ગોળી ગળવી એ ગાંધીવિરોધી હરકત છે. વાત તો સાચી, પરંતુ મરવાનું ગમતું નથી. એલોપથીમાતાની અમથી નિંદા ન હોય. એલોપથી ચિકિત્સામાં કેટલીક એવી બાબતો છે, જે અન્ય ચિકિત્સા પદ્ધતિઓમાં નથી. વિજ્ઞાન સાથે જરૂરી એવી ચોકસાઇ, ભવિષ્યકથન અને પ્રયોગાધારિત ઔષધીઓનું વૈશ્વિક નેટવર્ક અન્ય ચિકિત્સા પદ્ધતિઓમાં ઝટ જોવા મળતું નથી.\nસાવ સાચો પ્રસંગ છે. સુરતની સરદાર માર્કેટ પાસે એક લાચાર લકવાગ્રસ્ત માણસ ખાટલામાં પડેલો હતો. એના હાથે અને પગે પાટા બાંધેલા હતા. ખાટલો માથા આગળના ભાગે થોડોક ઊંચો રહે એવી વ્યવસ્થા હતી. એ લાચાર મનુષ્યનું નામ ગાંડાભાઇ હતું. લાચાર ગાંડાભાઇનો મિજાજ લાચાર ન હતો. લોકો મળવા આવે અને નવી નવી સલાહ આપતા જાય. નુસખા સાંભળી સાંભળીને કંટાળી ગયેલા ગાંડાભાઇએ પોતાના માથા પાછળ રાખેલા પાટિયા પર એક સંદેશો લખાવ્યો: ‘લવિંગના તેલનું માલિશ કરવાનું રાખ્યું છે તેથી કોઇએ નવી સલાહ આપવી નહીં.’ લકવાના રોગ માટે એલોપથીની જ ટ્રીટમેન્ટ ચાલુ હતી તોય ગાંડાભાઇએ સંદેશો મૂકીને ડાહ્યું કામ કર્યું\nવડાપ્રધાન ડો. મનમોહનસિંહ, લોર્ડ ભીખુ પારેખ, નારાયણ દેસાઇ, વિનોદ ભટ્ટ અને ગુણવંત શાહ આજે હજી જીવે છે તેનો સઘળો જશ એલોપથીમાતાને ફાળે જાય છે. આજે આ બધા જ દર્દીઓ એલોપથીની ગોળીઓ ખાઇ ખાઇને જીવી રહ્યા છે. નારાયણ દેસાઇ ભોજન લેતાં પહેલાં જ પોતાની થાળીમાં ત્રણ-ચાર ગોળીઓ ગોઠવી દેતા હોય છે. આવા ‘અહિંસક ગોળીબાર’ વિના ન જીવી શકે એવા લાખો દર્દીઓ હરતા-ફરતા-બોલતા રહ્યા કારણ કે કોઇ ને કોઇ જીવલેણ રોગમાં ફસાયા પછી તે સૌને હોસ્પિટલમાં થતી સર્જરીએ ઉગારી લીધા. દિવસમાં મારે કુલ આઠ ગોળીઓ નિયમિતપણે ગળવી પડે છે. એ બધી જ ગોળીઓ મલ્ટિનેશનલ કંપનીઓમાં તૈયાર થયેલી છે. કોઇ પણ સમજુ માણસને રોજ ગોળી ગળવાનો શોખ નથી હોતો. આવી ગોળી ગળવી એ ગાંધીવિરોધી હરકત છે. વાત તો સાચી, પરંતુ કોઇને મરવાનું ગમતું નથી. એલોપથીમાતા જીવનદાયિની છે. એની અમથી નિંદા ન હોય.\nએલોપથી ચિકિત્સામાં કેટલીક એવી બાબતો છે, જે અન્ય ચિકિત્સા પદ્ધતિઓમાં નથી. એલોપથી પાસે સ્ટેથોસ્કોપ છે, ઇંજેક્શન છે, બ્લડપ્રેશર માપવાનું યંત્ર છે, બ્લડસ્યુગર માપવાની પ્રયુક્તિ છે, પેશાબનું પૃથક્કરણ કરવાની પ્રયુક્તિ છે, સર્જરી છે, એક્સ-રે મશીન છે, ઇકો-કાર્ડિયોગ્રામ છે, એમ.આર.આઇ. ટેસ્ટ માટેનું યંત્ર છે અને રોગના ચોક્કસ નિદાન માટેની કેટલીય કસોટીઓ છે. ડોક્ટર નથી તેથી વધારે લખવાની મારી પાત્રતા નથી. એટલું જ કહેવું છે કે વિજ્ઞાન સાથે અત્યંત જરૂરી એવી ચોકસાઇ (precision), ભવિષ્યકથન (prediction) અને પ્રયોગાધારિત ઔષધીઓનું વૈશ્વિક નેટવર્ક અન્ય ચિકિત્સા પદ્ધતિઓમાં ઝટ જોવા મળતું નથી. જ્યાં પ્રયોગ સાથે જોડાયેલું સંશોધન હોય ત્યાં પ્રયોગ-નિયમન (એક્સ્પેરિમેન્ટલ કન્ટ્રોલ) પર આધારિત તંત્ર ન હોય તો જે તે દવા અસરકારક નથી બનતી.\nઆવું ખર્ચાળ સંશોધન પ્રાણીઓ પર વર્ષો સુધી ચાલતું રહે પછી જે તે કેમિકલ કેટલું અસરકારક છે તેનો નિર્ણય લેવાતો હોય છે. આવા સંશોધનમાં ટ્રાયલ એન્ડ એરર ન ચાલે. આવા સંશોધનમાં રાષ્ટ્રીય સરહદો ખરી પડે છે. કેન્સરની દવા શોધવા માટે કેટલાય દેશોની લેબોરેટરીઝમાં કેટલાંય મેડિકલ સંશોધનો ચાલી રહ્યાં છે. આ સંશોધનો અતિ ખર્ચાળ હોય છે. એ ખર્ચ ક્યારેક કરોડો ડોલર્સમાં મંડાતો હોય છે. દર્દી સામે ડાયાબિટીઝ, હૃદયરોગ, કિડનીની નિષ્ફળતા, લિવર (પિત્તાશય)ની બીમારી કે આંતરડાંની બીમારી જ્યારે ડોળા ફાડીને ખાટલા પાસે ઊભી હોય ત્યારે એની અસહાયતાનો ખ્યાલ અન્ય કોઇને ક્યાંથી આવે? મૃત્યુ જ્યારે સમીપ જણાતું હોય ત્યારે દર્દીની જિજીવિષા લાચાર બનીને ડોક્ટર સામે આશાભરી નજરે જોતી રહે છે. એ આશાભરી નજર કેવી તેનો ખ્યાલ તો સંવેદનશીલ ડોક્ટરને જ આવે.\nએલોપથીના ડોક્ટરો સામે થતી ફરિયાદોનો કોઇ પાર નથી. કોઇપણ વ્યવસાયમાં બ્લેકશીપ (બદમાશો) હોય જ છે. ખોટાં ખોટાં પ્રિસ્ક્રિ‌પ્શનમાં બિનજરૂરી દવાઓ લખી લખીને મેડિકલ કંપનીઓ પાસેથી અઢળક કમિશન ખાનારા ડોક્ટરો ઓછા નથી. જરૂર ન હોય તોય બ્લડ-ટેસ્ટ કરાવીને પૈસા બનાવનારા ડોક્ટરો પોતાના ઉમદા વ્યવસાયને બદનામ કરતા રહે છે. આમીર ખાનને કેન્દ્રમાં રાખીને તૈયાર થયેલી ટીવી સિરિયલ ‘સત્યમેવ જયતે’માં એક એપિસોડ મેડિકલ ભ્રષ્ટાચાર પર હતો. એ જોયા પછી દેવ જેવા જણાતા ડોક્ટર પ્રત્યેનો આદર ઘટી જાય એવી પરિસ્થિતિ હતી. મલ્ટિનેશનલ કંપનીઓ નફો વધારવા માટે જે ગોરખધંધા કરે તેની સચોટ રજૂઆતો કેટલાંક પુસ્તકોમાં થઇ છે.\nઇવાન ઇલિચનું પુસ્તક ‘લિમિટ્સ ટુ મેડિસિન’ વર્ષો પહેલાં વાંચેલું. એમાં મલ્ટિનેશનલ કક્ષાએ ચાલતા મેડિકલ ભ્રષ્ટાચારની વિગતો મેડિકલ જર્નલોમાં પ્રસિદ્ધ થયેલા લેખોને આધારે આપવામાં આવી છે. આવા ભ્રષ્ટાચાર છતાંય એલોપથીમાતાનો વાંક કાઢી શકાય તેમ નથી. જે વાંક છે તે ભ્રષ્ટ કંપનીઓ અને ડોક્ટરોના છે. શું આયુર્વેદ કે હોમિયોપથી જેવી ચિકિત્સા પદ્ધતિઓ બિન-અસરકારક છે? ના, ના, ના. શું પ્રકૃતિ-ચિકિત્સા બોગસ છે? આ પદ્ધતિઓ જ્યાં સુધી એક્સ્પેરિમેન્ટલ રીસર્ચનું તંત્ર ન ગોઠવે ત્યાં સુધી પૂરી જમાવટ નહીં કરી શકે. મારું તો એટલું જ કહેવું છે કે જો તમને ચિકનગુનિયા થાય તો આયુર્વેદ કે હોમિયોપથી કે પ્રકૃતિ-ચિકિત્સા ભૂલી જજો. ચિકનગુનિયા તમને ઢીલા કરી મૂકશે.\nએવી કટોકટીમાં એલોપથીને શરણે જવા સિવાય તમારો છૂટકો જ નથી. આવું જ સ્વાઇન-ફ્લૂ થાય ત્યારે પણ વિચારવું. આયુર્વેદાચાર્ય બાપાલાલ વૈદ્ય હૃદયરોગમાં સપડાયા ત્યારે એમની ટ્રીટમેન્ટ ડો. આર. કે. દેસાઇએ કરી હતી. તમારો દાંત ઓચિંતો દુખવા માંડે ત્યારે ડેન્ટિસ્ટ તમારા એક ખાસ દાંતને વી.આઇ.પી. ટ્રીટમેન્ટ આપવા માટે નાની સર્જરી કરવા ઇચ્છે છે. એ ડોક્ટર તમને એન્ટિબાયોટિક ગોળીઓનો ર્કોસ લખી આપે છે. બે દિવસ રોજ ત્રણ ત્રણ ગોળીઓ ગળો પછી જ એ ડેન્ટિસ્ટ પેલા દાંત પર ઇંજેક્શન આપવાનું શરૂ કરે છે. એન્ટિબાયોટિક ગોળીઓની પ્રતિક્રિયા ઘણી, પરંતુ એમના ઉપકારો પણ ઓછા નથી. તમે ખુરશીમાં સૂતાં સૂતાં ડોક્ટર તરફથી થતા બધા જ સ્નેહાળ અત્યાચારો સહન કરતા રહો છો.\nબે દિવસમાં તમે અચૂક પીડામુક્ત બનો છો. પીડા ન થાય તે માટે ડોક્ટર તમને પેઇન-કિલર ગોળીઓ આપે છે. એ ગોળીઓ સાક્ષાત્ કરુણાસ્વરૂપે તમને બજારમાં મળે છે. લગભગ એ જ રીતે ઓપરેશન કરતી વખતે ક્યાં તો ડોક્ટર તમને સંપૂર્ણ બેભાન કરવાની દવા આપે છે કે પછી લોકલ એનેસ્થેસિયા આપે છે. આવી કરુણા અન્ય કોઇ ચિકિત્સા પદ્ધતિ પાસે નથી. ભારતીય ઉચ્ચાધિકારીઓ પરદેશ જઇને ખર્ચાળ સારવાર લે એવા બિલની જરૂર નથી. રોગ ન થાય ત્યાં સુધી મેડિકલ સ્ટોર પર જવાની જરૂર નથી. જરાક માથું દુખે ન દુખે, ત્યાં ગોળી લેવાની કુટેવ છોડવા જેવી છે. આયુષ્યની સરેરાશ વધી છે. બાયપાસ સર્જરી કરાવ્યા બાદ ઝડપભેર ચાલતા વૃદ્ધો માતા એલોપથીના આભારી છે.’\nયાદ રાખો કે અટલબિહારી વાજપેયીએ પણ પોતાના ઘૂંટણનું ઓપરેશન (Knee-replacement) ભારતમાં જ કરાવ્યું હતું. (સરકારના) એક જ ઓફિસર માટે એક કે બે કરોડ રૂપિયાનો ખર્ચ કરવાનું જરાય વાજબી નથી.\n– ટી.આર.એસ. સુબ્રહ્મણ્યન્\nનોંધ: ભૂતપૂર્વ કેબિનેટ સેક્રેટરી, જેમણે દિલ્હીની એપોલો હોસ્પિટલમાં માઇનોર સર્જરી ગયે મહિ‌ને જ કરાવી હતી. ટીવી પર ચાલતી ચર્ચામાં તેઓ જોવા\nNov6November 6, 2013 • By manishamanish • This entry was posted in language and education. Bookmark the permalink.\n← સદીઓથી આમ આદમી છેતરાતો જ રહ્યો છે .DIVYA BHASKER, 14-10-2013\nમાનવજાતની આજની બેચેનીનો ઇકો-કાર્ડિયોગ્રામ DIVYA BHASKER, 30-9-2013 →


આ એક છોડ શ્વાસ, સોજો, ગર્ભધારણ, હરસ અને ભંગદર અને આ સિવાય ઘણા બધા રોગોની કરે છે સારવાર - MojeMastram\nમિત્રો, આપણો દેશ એ પ્રાચિન ધર્મશાસ્ત્રો થી પરિપૂર્ણ દેશ છે. જેમા જીવન મા આવતી તમામ વિપદાઓ ને દૂર કરવા ના રહસ્યો છુપાયેલા છે. આ શાસ્ત્રો મા નુ એક સમૃધ્ધ શાસ્ત્ર છે આયુર્વેદ કે જેમા તમારી શારીરિક તથા માનસિક તમામ બિમારીઓ ના રામબાણ ઈલાજો નો ઉલ્લેખ કરાયેલો છે. હાલ , આ શાસ્ત્ર મા દર્શાવેલ એક વિશેષ ઔષધ વિશે ચર્ચા કરીશુ જે છે ધતુરો.\nધતુરો એ હિંદુ ધર્મ મા પ્રભુ મહાદેવ ને અર્પણ કરવા મા આવતી એક સામાન્ય એવી વનસ્પતિ છે. ધતૂરા ના ફળ , ફૂલ , પર્ણો વગેરે આપણે મહાદેવ ને અર્પણ કરી શકીએ. આ વનસ્પતિ ધાર્મિક કાર્યો માટે તો ઉપયોગી છે પરંતુ , તેની સાથોસાથ આયુર્વેદ મા પણ તેનુ એક અનેરુ મહત્વ છે.\nઆ વનસ્પતિ અંદાજે ૧ મીટર જેટલી ઊંચાઈ ધરાવે છે તથા આ વનસ્પતિ બે પ્રકાર ની હોય છે કાળી તથા સફેદ. કાળી વનસ્પતિ ના પુષ્પ એકદમ લીલા અને ચળકતા હોય છે. ઋષિગણ ચરકે તેમને ‘કનક’ તથા ઋષિગણ સુશ્રુત દ્વારા તેમને ‘ઉન્મત’ ની ઉપમા અપાઈ છે. આ ઉપરાંત ધતૂરા ને અન્ય ભાષાઓ મા અનેક વિધ જુદા-જુદા નામો થી સંબોધાય છે. તો ચાલો જાણીએ આ ઔષધ દ્વારા આપણે કઈ-કઈ બિમારીઓ મા થી મુક્તિ મેળવી શકીએ.\nજૂની સમસ્યા દૂર કરવા :\nજો તમે વાળ મા જૂ ની સમસ્યા થી પીડાતા હોવ તો અડધો લિટર સરસીયા ના ઓઈલ મા ૨૫૦ ગ્રામ ધતૂરા ના પર્ણો નો રસ કાઢી આ મિશ્રણ ને મધ્યમ આંચ પર પકાવી ત્યારબાદ માથા મા લગાવવા મા આવે તો તમામ જૂ નો નાશ થઈ જાય છે.\nસોજા મા રાહત મેળવવા :\nજો શરીર ના કોઈપણ અંગ પર સોજો ચડી જાય તો ફક્ત ધતૂરા ના પર્ણો ને હુંફાળા શેકી ને સોજાવાળા ભાગ પર બાંધી દો તો અવશ્ય લાભ થશે. આ ઉપરાંત આ વનસ્પતિ ના ફળ , મૂળ , પર્ણો , ત્વક, કાંડ નો રસ કાઢી તેને તલ ના ઓઈલ મા મિક્સ કરી હળવુ ગરમ કરી ને સાંધા મા માલિશ કરવા મા આવે તો તમે ગઠિયા ના રોગ મા થી પણ મુક્તિ મેળવી શકો.\nસેક્સ પાવર :\nધતુરા ના બીજ મા અકલગરો તથા લવિંગ ને ક્રશ કરી ને મિક્સ કરી તેનુ સેવન કરવા મા આવે તો તમારા સેક્સ પાવર મા વૃધ્ધિ થાય. આ ઉપરાંત ધતુરા ના બીજ ને ક્રશ કરી ઓઈલ મા મિક્સ કરી પગ ના તળીયા પર માલિશ કરવા મા આવે તો ઉતેજના મા વૃધ્ધિ થાય. આ સિવાય ધતૂરો , કપૂર , મધ તથા પારા ને સપ્રમાણ ભાગ મા મેળવી તેનો લેપ તૈયાર કરી ને લિંગ ના ભાગ મા લગાવવા મા આવે તો સંભોગ શક્તિ મા વૃધ્ધિ થાય છે.\nકાન નો દર્દ દૂર થાય :\n૨૫૦ ગ્રામ સરસીયુ નુ ઓઈલ , ૬૦ મીલીગ્રામ ગંધક તથા ૫૦૦ ગ્રામ ધતૂરા ના પર્ણો નો રસ મિક્સ કરી ધીમા તાપે ઉકાળી ને આ ઓઈલ ના એક-બે ટીપા કાન મા નાખવા મા આવે તો કાન મા થતો દર્દ દૂર થઈ જાય.\nધરૂરા ના બીજ ની રાખ ને ૨૫૦ મીલીગ્રામ હુંફાળા જળ મા ઉમેરી ને સેવન કરવા મા આવે તો જ્વર ની સમસ્યા મા રાહત મળે છે.\nધતૂરા ના ફળ નુ ચુર્ણ બનાવી તેમા અડધી ચમચી ગાય નુ ઘી તથા મધ ઉમેરી ને તેને ચાટવા મા આવે તો ગર્ભધારણ મા સહાયતા મળે.\nધતૂરા ના પર્ણો નો ધુમાડો કરી તેને શ્વાસોશ્વાસ ની ક્રીયા મા લેવા મા આવે તો દમ ની બિમારી મા થી રાહત મળે છે.\nમીર્ગી ની બિમારી :\nજે લોકો મીર્ગી ની બિમારી થી પીડાતા હોય તેમણે ધતૂરા ના મૂળ સૂંઘવા જેથી આ બિમારી મા થી મુક્તિ મેળવી શકાય.\nનેત્રો ને લગતી સમસ્યા :\nજે લોકો નેત્રો ને લગતી સમસ્યા થી પીડાતા હોય તેમણે ધતૂરા ના પર્ણો ના રસ નુ સેવન કરવુ જેથી તેમની તમામ સમસ્યાઓ દૂર થઈ જાય.\nહરસ ની સમસ્યા :\nજે લોકો હરસ ની સમસ્યા થી પીડાતા હોય તેમણે ધતૂરા ના બીજ ને ક્રશ કરી સરસીયા ના ઓઈલ મા મિક્સ કરી હરસ ના ભાગ પર લગાવવુ જેથી તે દૂર થઈ જાય.\nશરદી તથા ઉધરસ ની સમસ્યા :\nધતૂરા ના કોમળ પર્ણો પર ઓઈલ લગાવી તેને શેકી ને પેટ પર બાંધવા મા આવે તો તમે શરદી તથા ઉધરસ જેવી સમસ્યા મા થી મુક્તિ મેળવી શકો.\nધતૂરા એ આયુર્વેદીક દ્રષ્ટિએ ઉપયોગી છે. પરંતુ , તે એક પ્રકાર નુ ઝેર પણ છે. ધતૂરા નુ વધુ પડતુ સેવન ગાંડપણ તથા બેભાન થઈ જવુ જેવા લક્ષણો ઉદ્દભવી શકે તથા આનુ વધુ પડતુ સેવન મૃત્યુ ના દ્વારે પહોચાડી શકે તેમ છે.\n← ચીકુ ખાવાના છે અનેક ફાયદાઓ, જે જાણીને તમે પણ રહી જશો દંગ\nખરેખર શરીરના સ્વાથ્ય માટે કયુ પાણી છે લાભદાયી ઠંડુ કે ગરમ ? →


મુંબઇ ફરીથી ચેમ્પિયન: રોહિત શર્માએ કહ્યું – કેપ્ટનશિપ દરમિયાન ખેલાડીઓ પર દબાણ ન આવે, અમે શરૂઆતથી જ વધુ સારું રમ્યું. | Dainik Gujarat\nHome Dainik Special મુંબઇ ફરીથી ચેમ્પિયન: રોહિત શર્માએ કહ્યું – કેપ્ટનશિપ દરમિયાન ખેલાડીઓ પર દબાણ...\nમુંબઇ ફરીથી ચેમ્પિયન: રોહિત શર્માએ કહ્યું – કેપ્ટનશિપ દરમિયાન ખેલાડીઓ પર દબાણ ન આવે, અમે શરૂઆતથી જ વધુ સારું રમ્યું.\nઆઈપીએલ -13 ની ફાઈનલ મેચમાં મુંબઇ ઇન્ડિયન્સે દિલ્હી કેપિટલ્સને હરાવી પાંચમી વખત ટાઇટલ મેળવ્યું હતું. મુંબઈ ઈન્ડિયન્સના કેપ્ટન રોહિત શર્માએ કહ્યું – હું લાકડી વડે કોઈની પાછળ દોડીશ નહીં. એકમાત્ર રસ્તો ખેલાડીઓનો આત્મવિશ્વાસ વધારવાનો અને સંતુલન જાળવવાનો છે. ”\nતેણે કહ્યું, ‘અમે ટૂર્નામેન્ટમાં પહેલા જ બોલથી વધુ સારું રમ્યું હતું. તે પછી અમે પાછળ જોયું નહીં. પડદા પાછળ કામ કરતા કોચિંગ અને સપોર્ટ સ્ટાફ ટીમના વધુ સારા પ્રદર્શનમાં ફાળો આપે છે. જો કે, ઘણી વખત તે ધ્યાનમાં લેવામાં આવતું નથી. અમે આઈપીએલ શરૂ થયાના ઘણા સમય પહેલા અમારી ખામીઓને દૂર કરવાનું કામ શરૂ કર્યું. અમારો પ્રયાસ અગાઉની સીઝનમાં જે ખામીઓ હતી તે દૂર કરવાનો હતો. ”\nરોહિતે સૂર્યકુમારના રન આઉટ થવા પર શું કહ્યું?\nરોહિતે ફાઇનલમાં સૂર્યકુમાર યાદવના રનઆઉટ પર કહ્યું, “સૂર્યકુમારે આખી ટુર્નામેન્ટમાં વધુ સારું રમ્યું હતું. મને રન આઉટથી બચાવવા માટે તેણે તેની વિકેટ ગુમાવી દીધી હતી, જ્યારે તેણે તેની વિકેટ આપવી જોઇએ. કોરોનાને કારણે યુએઇમાં રમાયેલી આઈપીએલમાં ચાહકોની એન્ટ્રી નહોતી. તે નિરાશાજનક હતું. અમે વાનખેડે સ્ટેડિયમ પર રમ્યા નહોતા. આશા છે કે આવતા વર્ષે બધુ ઠીક થઈ જશે. ”\nશ્રેયસ શું કહ્યું?\nહાર બાદ દિલ્હી કેપિટલ્સના કેપ્ટન શ્રેયસ કહ્યું – ફાઇનલ જીતવું એ આજે પણ અમારું લક્ષ્ય છે. આ વખતે તે થઈ શક્યું નહીં. જો કે, અમે 12 વર્ષ પ્રયાસ કર્યા પછી અહીં પહોંચ્યા. આઈપીએલ એક અઘરી લીગ છે. તે હંમેશા તે એક મોટી બાબત છે. હું ભાગ્યશાળી છું કે હું તેનો એક ભાગ છું. અમારા ખેલાડીઓએ વધુ સારું પ્રદર્શન કર્યું અને ફાઇનલમાં પ્રવેશ મેળવ્યો. ફાઇનલમાં પહોંચવું સરળ નથી. કોચ રિકી પોન્ટિંગની પણ પ્રશંસા કરી હતી.\nશું કહ્યું ટ્રેન્ટ બોલ્ટ\nમેન ઓફ ધ મેચ રહી ચૂકેલા ટ્રેન્ટ બોલ્ટે કહ્યું કે, મારે શું કરવાનું હતું તે હું જાણતો હતો. મેં શરૂઆતની વિકેટ લીધી. નવો બોલ ઝૂલતો હતો. હું મારું કામ પૂરું કરું છું. ”\nબ્રાયન લારાએ શું કહ્યું\nમુંબઈની જીત બાદ બ્રાયન લારાએ કહ્યું, “મુંબઈ ઈન્ડિયન્સ એક અદ્ભુત ટીમ છે. જો વિશ્વની ટોચની ટીમ નહીં હોય, તો તે તેની ખૂબ નજીક છે. હું માનું છું કે મુંબઈ ઈન્ડિયન્સ જેવી દુનિયામાં કોઈ ફ્રેન્ચાઇઝી ટીમ નથી, જેમણે આ પ્રકારની રમત બતાવી છે. આ ટીમ સતત વધુ સારી રીતે રમી રહી છે. ઘણા ટીમો ઘણા લાંબા સમયથી આ ટીમમાં રમે છે. કેટલીકવાર તમારે પરિવર્તનની જરૂર પડે છે. આ હોવા છતાં, પ્રદર્શન સારું રહે છે. ”\nમુંબઈ ઈન્ડિયન્સનો ઓલરાઉન્ડર હાર્દિક પંડ્યા આઈપીએલમાં બોલિંગ કરી શક્યો નહીં, એમ કહીને કે તે બોલિંગ નહીં કરી શકે તેનાથી નારાજ નથી. પંડ્યાએ કહ્યું કે, હું આથી પરેશાન નથી. મેં તેના બદલે રમતનો આનંદ માણ્યો. હું દરરોજ રમત સુધારવા પર ધ્યાન કેન્દ્રિત કરી રહ્યો છું. હું આ વર્ષે બોલિંગ કરી શક્યો ન હતો. “\nPrevious articleઆજનો જીવનમંત્ર: જો તમે કોઈને સલાહ આપવા માંગતા હોવ, તો તેના સારા અને અનિષ્ટનું ધ્યાન રાખો, ખરાબ ટેવો દ્વારા તેને નુકસાન ન પહોંચાડો\nNext articleબિહાર વિધાનસભાની ચૂંટણીથી લઈને 11 બાયપોલો સુધી, ભાજપનો ત્રાટક્યો, 67 ટકા સ્ટ્રાઇક રેટ\nયુપીમાં દુ: ખદ અકસ્માત: સરઘસમાંથી પરત ફરી રહેલી એક ઝડપી જીપ...\nજુઓ વાઇરલ વિડીયો- સુશાંત ‘દિલ બેચારા’ફિલ્મના સેટ પર પરદેશીયા ગીત ગાતા...\nસુશાંતના ખાસ મિત્ર સિદ્ધાર્થએ રીયા વિશે CBI સામે કર્યો આ ચોંકાવનાર...\nકોરોના વાયરસના કેસો વચ્ચે આ રાજ્યએ મોટો નિર્ણય લીધો,5જુલાઈથી...


''રાજ'' બની મળ્યો હતો મેહુલ ચોકસી, ગીફ્ટમાં આપ્યા હતા ‘હીરા’, મિસ્ટ્રી ગર્લે કર્યા આ મોટા ખુલાસા » Online Patrakar\nOnline Patrakar > દુનિયા > ”રાજ” બની મળ્યો હતો મેહુલ ચોકસી, ગીફ્ટમાં આપ્યા હતા ‘હીરા’, મિસ્ટ્રી ગર્લે કર્યા આ મોટા ખુલાસા\n”રાજ” બની મળ્યો હતો મેહુલ ચોકસી, ગીફ્ટમાં આપ્યા હતા ‘હીરા’, મિસ્ટ્રી ગર્લે કર્યા આ મોટા ખુલાસા\nપંજાબ નેશનલ બેંક કૌભાંડના આરોપી મેહુલ ચોકસી પોતે ડોમિનિકા ગયો અથવા તેનું અપહરણ કરવામાં આવ્યું હતું, તેનું રહસ્ય હજુ પણ ઉકેલાયું નથી. મેહુલ ચોકસીના કેસની તપાસનો દોર હવે એન્ટીગા અને ડોમિનિકાથી પણ આગળ વધી ગયો છે. ચોક્સીના વકીલોએ ચાર લોકો સામે લંડનમાં એક ફરિયાદ દાખલ કરી છે. તેમાં બાર્બારા જરાબીકાનું નામ પણ સામેલ છે, જે ચોકસીની કથિત ગર્લફ્રેન્ડ કહેવામાં આવી રહી છે. હવે બારબરા જરાબીકાએ પોતાનો પક્ષ રજૂ કર્યો છે.\nબારબરાએ ખાનગી ચેનલથી વાત કરતા ઘણા ખુલાસા કર્યા છે. જરાબીકાએ જણાવ્યું છે કે, તે મેહુલ ચોકસીની મિત્ર હતી, મેહુલે બારબરાને પોતાનું નામ ‘રાજ’ જણાવ્યું હતું. બારબરાના મુજબ, મેહુલ ચોકસીએ છેલ્લા વર્ષે પોતાની વિઝીટ દરમિયાન તેમનાથી વાત કરી હતી. તેનથી મિત્રતા વધારવાનું શરુ કર્યું અને ફ્લર્ટ કર્યું. બાદમાં તેમને ડાયમંડ અને બ્રેસલેટ ગીફ્ટમાં આપી, પરંતુ તે પણ નકલી નીકળ્યા હતા.\nમેહુલ ચોકસીના અપહરણ કેસમાં પોલીસેને એક નવું એંગલ મળ્યું, કોણ છે તે મિસ્ટ્રી મેન?\nતેમનું એ પણ કહેવું છે કે, ચોક્સીના અપહરણમાં તેનો કોઈ હાથ નથી. બંને માત્ર સારા મિત્રો હતા. ભારતમાં ચોક્સીની છેતરપિંડીમાં પણ તેનો કોઈ હાથ નથી. ચોક્સી સાથેની તેમની મુલાકાત દરમિયાન બધુ સામાન્ય લાગતું હતું અને તેણે ચોક્સીને એક સારા મિત્ર તરીકે જ જોયો હતો. ખાનગી ચેનલને આપેલા ઈન્ટરવ્યૂ મુજબ,\nએવા અહેવાલો છે કે તમે મેહુલ ચોક્સી સાથે લાંબા સમયથી જોડાયેલ છો?\nહા, હું આ સમાચાર જોઈ રહી છું. ગયા અઠવાડિયાથી મને કેટલાક મેસેજ, સ્ટોરી લિક્સ અને ફોન કોલ્સ પણ આવી રહ્યા છે. ત્યારે જ મને આ વાતની જાણ થઈ હતી. ત્યાર બાદ મને જાણવા મળ્યું કે રાજનો નામનો મિત્ર મેહુલ ચોકસી છે, તેના વિશેમાં મને જાણ થઈ કે તે મોટો જવેલર્સ છે. પરંતુ તેને પોતાનો બીઝનેસ વેંચી દીધો છે. પરંતુ આ વાસ્તવમાં સત્ય નથી, કેમકે તે ચીટર છે. તે ઘણું ખોટો બોલ્યો હતો, જેના વિશેમાં તાજેતરમાં મને જાણ થઈ, આ આઘાતજનક છે.\nતમે મેહુલ ચોક્સીને કેવી રીતે મળ્યા?\nહું તેમનાથી મળી… સારું છે, હું એન્ટિગુઆમાં હતી. મે સામાન્ય રીતે થોડા વર્ષોથી કેરેબિયન દેશોની મુલાકાત લીધી છે. હું ખૂબ મુસાફરી કરું છું. બે વર્ષ પહેલાં હું પ્રથમ વખત એન્ટિગુઆ ગઈ હતી અને તેને મળી હતો. હું ઓગસ્ટમાં રાજને મળી હતો. એટલે કે લગભગ આઠ મહિના પહેલા. અમે તે વિસ્તારમાં એક એરબીએનબી ભાડે લીધું છે કારણ કે, કોવિડને કારણે, ત્યાં ઘણી હોટલો અથવા અન્ય ઘરો ઉપલબ્ધ નહોતા.\nઅમે તે વિસ્તારમાં થોડા દિવસ રહ્યા. જ્યારે હું ચેકઆઉટ કરી રહી હતી ત્યારે તેણે કહ્યું કે, જો તમને કોઈ મદદની જરૂર હોય તો આપણે ત્યાં ચાવી મૂકી શકીએ છીએ. તેમણે કહ્યું કે તે આઈલેન્ડમાં મદદ કરવા માટે ‘શ્રેષ્ઠ વ્યક્તિ’ છે. પછી તેણે મારો નંબર માંગ્યો અને આવી રીતે અમે ઓગસ્ટમાં એક બીજાને જાણતા થયા.\nતો શું મેહુલ ચોક્સીની પત્નીને તમારા સંબંધ વિશે ખબર હતી?\nએ બાબતમાં હું કંઈપણ કહી શકું નહી કેમકે અમે બંને સારા મિત્ર છીએ.\nએવા સમાચાર છે કે, તમે તેના અપહરણમાં સામેલ હતી. એન્ટિગુઆથી ડોમિનિકા સુધી કથિત ‘અપહરણ’ થયું. શું તે સાચું છે.?\nઆ રીતના સમાચાર નેટફીલીક્સમાં ચાલી રહેલી પાગલ કહાનીઓને જેમ છે. હું ડોમિનિકામાં ડીનર ડેટ પર ગઈ હતી. જોલી હાર્બરમાં બોટ પર હતી. આવી ઘણી કહાનિયો છે, જે બેસલેસ છે. છેલ્લી વખત મેં તેમને રવિવારે જોયા હતા. અમે વાસ્તવમાં બ્રેકફાસ્ટ માટે ગયા હતા. બપોરે ૧૨:૦૦ વાગ્યા પહેલા અમે એક-બીજાને અલવિદા કહી દીધું હતું.\nશું મીટીંગ અને મુલાકાત દરમિયાન તમે ક્યારે તેમના ભારતમાં છેતરપીંડીના વિષેમાં જાણ થઈ? શું તમને ક્યારે આ વાતનો અંદાજો થયો કે તેમને ભારતમાં ઘણા મોટા ગુના કર્યા છે અથવા તે એક બેંક ચીટર છે?\nતેના જવાબમાં જણાવ્યું કે, જરા પણ નહી, તેને તેના વિશેમાં ક્યારેય કોઈ વાત કરી જ નથી. તેને જાણ હશે કે, જો તેને પોતાનું રીયલ બેકગ્રાઉન્ડ બતાવી દીધું હોત તો હું તેમની સાથે ફરવાનું અથવા તેમનાથી મિત્રતા રાખીશ નહીં. કદાચ એટલા માટે તેને મને ખોટું કીધું હતું.\nશું અત્યાર સુધી ભારત, એન્ટિગુઆ અથવા ડોમિનિકાની કોઈ તપાસ એજન્સીએ તમારો સંપર્ક કર્યો છે?\nમને લાગે છે કે, મને કોઈ પણ તપાસ વિશેમાં મીડિયામાં કમેન્ટ ન કરવી જોઈએ.\nજો તમને કોઈ તપાસ માટે બોલાવે છે તો શું તમે તેમનો સહયોગ કરશો?\nહા ચોક્કસ, મને તપાસમાં સહકાર અને સમર્થન કરવામાં ખુશી થશે. મને જે પણ જાણકારી છે, હું તેને પ્રોવાઈડ કરાવીશ.\nગુજરાતમાં વિધાનસભા 2022 માટે પ્રદેશ ભાજપનું કાઉન્ટડાઉન શરૂ, પ્રથમ વર્ચ્યુઅલ બેઠકનું આયોજન


2013માં આ દસ લોકોએ પકડ્યું ચર્ચાનું જોર, કોણ છે તે મહારથીઓ? | 10 biggest Indian persons who shook the nation in 2013 - Gujarati Oneindia\n| Updated: Friday, December 13, 2013, 14:06 [IST]\n2013માં ક્યાંક વિકાસ, ક્યાંક વાદ વિવાદ તો ક્યાંક સિદ્ધીઓ જોવા મળી. ભારતની વાત કરવામાં આવે તો ક્રિકેટ, વિજ્ઞાન, રાજકારણથી લઇને સેના સહિત અનેક એવા વિષયો રહ્યાં કે જે સતત ચર્ચામાં રહ્યાં. પરંતુ આજે અમે અહીં એ ચર્ચાઓ અંગે નહીં પરંતુ 2013 દરમિયાન એવા કયા ચહેરા હતા કે જેમણે સતત સમાચારમાં પોતાનું સ્થાન બનાવ્યું છે.\nઆ યાદીમાં નરેન્દ્ર મોદી, રાહુલ ગાંધીથી લઇને , સચિન તેંડુલકર, સીએન રાવ, આસારામ બાપુ સહિતના લોકો છે. સચિન તેંડુલકરની વાત કરવામાં આવે તો તેણે ક્રિકેટને અલવિદા કહેવા અને ભારત રત્ન મળવાની જાહેરાતના કારણે ચર્ચા જગાવી હતી, તો મોદીને પીએમ પદના ઉમેદવાર બનાવવામાં આવતા તેમણે ચર્ચા જગાવી હતી. જ્યારે આસારામ બાપુ પર યૌન શોષણના આરોપ લાગતા તેઓ સતત સમાચારમાં રહ્યાં હતા. તો ચાલો તસવીરો થકી જાણીએ 2013માં કોણ કોણ બન્યુ હતું સમાચારનું કેન્દ્ર.\nહાલના સમયમા જો કોઇ રાજકીય નામ સતત સમાચાર બન્યુ હોય તો તે છે ગુજરાતના મુખ્યમંત્રી અને ભાજપના પીએમ પદના ઉમેદવાર નરેન્દ્ર મોદી. તેમને પીએમ પદના ઉમેદવાર બનાવવામાં આવ્યા બાદ તેમના નામને લઇને અડવાણી ટોળકીમાં ખાસો વિરોધ કરવામાં આવ્યો હતો. ઉત્તરાખંડ દરમિયાન ગુજરાતીઓને બચાવ્યા તે અંગેના નિવેદન, સહિત અનેક વિવાદિત નિવેદનો અને ખાસ કરીને કોંગ્રેસ પર પ્રહાર કરવાના કારણે ચર્ચામાં રહ્યાં હતા, આ ઉપરાંત વિકાસ અંગેના પોતાના વિચારો રજૂ કરીને તેમણે ભારતના યુવાનોનું દિલ જીત્યું હતું.\nદિલ્હી વિધાનસભા ચૂંટણીમાં દિલ્હીના મુખ્યમંત્રી શીલા દીક્ષિતને હરાવનાર અને દિલ્હીમાં 28 બેઠકો સાથે વિજયી થનાર આપ પાર્ટીના નેતા અને સામાજિક કાર્યકર્તા અરવિંદ કેજરીવાલ પણ સતત ચર્ચામાં રહ્યાં છે. 2013 વર્ષ દરમિયાન અરવિંદ કેજરીવાલએ અનશન કરીને દિલ્હીમાં વિજળી અને પાણી મુદ્દે વિરોધ નોંધાવ્યો હતો. આ ઉપરાંત તેમણે અનેક નેતાઓ વિરુદ્ધ ખુલાસા કરીને ચર્ચા જગાવી હતી.\n2013માં સતત ચર્ચામાં મોદી અને કેજરીવાલ અન્ય કોઇ જો રહ્યું હતો તો તે કોંગ્રેસના યુવરાજ અને પક્ષના ઉપાધ્યક્ષ રાહુલ ગાંધી છે. રાહુલ ગાંધીને 2013માં કોંગ્રેસના ઉપાધ્યક્ષ બનાવવામાં આવ્યા બાદ તેઓ ખાસો સમય ચર્ચામાં રહ્યા હતા અને કોંગ્રેસ દ્વારા તેમને પીએમ પદના ઉમેદવાર ઘોષિત કરશે તેવુ માનવામાં આવી રહ્યું હતું. આ ઉપરાંત તેઓ મધ્ય પ્રદેશ અને રાજસ્થાનમાં યોજેલી સભા દરમિયાન વિવાદિત નિવેદનો કરવાના કારણે પણ ચર્ચામાં રહ્યાં હતા.\n2013 ભારતીય ક્રિકેટ અને આંતરરાષ્ટ્રીય ક્રિકેટમાં નિરાશાજનક રહ્યો હતો, કારણ કે 2013માં સચિને પોતાની કારકિર્દીની 200મી ટેસ્ટ રમ્યા બાદ આંતરરાષ્ટ્રીય ક્રિકેટમાંથી નિવૃત્તિ લઇ લીધી હતી. સચિનને નિવૃત્તિ લેવાનો નિર્ણય કર્યા બાદ તે તેની 200મી ટેસ્ટ સુધી સમાચારમાં રહ્યા હતા. ક્રિકેટ ક્ષેત્રે ભારતને વિશ્વકક્ષાએ\nઉચ્ચ નામના અપાવવા બદલ ભારત સરકાર તરફથી તેને ભારત રત્ન આપવાની જાહેરાત કરવામાં આવી હતી.\n2013માં લાલકૃષ્ણ અડવાણી ત્યારે ચર્ચામાં આવ્યા, જ્યારે ગુજરાતના મુખ્યમંત્રી નરેન્દ્ર મોદીનું કદ રાષ્ટ્રીય રાજકારણમાં વધવા લાગ્યું. પહેલા તો મોદીને ભાજપની ચૂંટણી કમિટિના પ્રમુખ બનાવવામાં આવ્યા તેનો અડવાણી દ્વારા વિરોધ કરવામાં આવ્યો હતો અને ત્યાર બાદ જ્યારે પક્ષે મોદીને ભાજપના વડાપ્રધાન પદના ઉમેદવાર જાહેર કર્યા ત્યારે તેમણે જોરદાર વિરોધ કર્યો હતો અને પોતાના તમામ પદ પરથી રાજીનામું આપી દીધું હતું.\nસીએનઆર રાવ ત્યારે ચર્ચાનું કેન્દ્ર બન્યા જ્યારે કેન્દ્ર સરકાર દ્વારા તેમને ભારત રત્ન આપવાની જાહેરાત કરી હતી. રસાયણ ક્ષેત્રમાં તેમણે આપેલા યોગદાન બદલ આ જાહેરાત કરવામાં આવી હતી. રસાયણ વૈજ્ઞાનિક સીએન. આર. રાવે અત્યાર સુધી 14000 રિસર્સ પેપર અને 45 પુસ્તકો લખી છે અને દેશને એક આંતરરાષ્ટ્રીય ઓળખ આપાવી છે.\nકેન્દ્રીય નાણા મંત્રાલયના મુખ્ય આર્થિક સલાહકાર રઘુરામ રાજન ભારતીય રિઝર્વ બેંક (આરબીઆઇ)ના નવા ગવર્નર બન્યા હતા. તેમણે ડી સુબ્બારાવનું સ્થાન લીધી હતું. આ અંગે નાણા મંત્રાલયે એક નિવેદનમાં જણાવ્યું હતું કે વડાપ્રધાન મનમોહન સિંહે ભારતીય રિઝર્વ બેંક (આરબીઆઇ)ના ગવર્નર તરીકે ત્રણ વર્ષના કાર્યકાળ માટે રઘુરામ રાજનની નિયુક્તિને મંજૂરી આપી દીધી છે.\nરાજધાની દિલ્હીમાં સંત આસારામ બાપુ પર જ્યારે યૌન શોષણનો આરોપ લાગ્યો તો મીડિયામાં સમાચાર ઝડપથી દોડવા લાગ્યા. સામાચારમાં દરેક ચેનલે એફઆરઆઇની કોપી ઉછાળી, જેમાં કહેવામાં આવ્યું કે એક ઝુંપડીમાં તાંત્રિક પ્રક્રિયાના બહાને સંત આસારામે એક કિશોર છોકરી સાથે દુરાચાર કર્યો હતો. દિલ્હીના કમલા માર્કેટ પોલીસ મથકમાં એક સગીરાએ મામલો દાખલ કર્યો હતો. યુવતી યુપીની રહેવાસી છે, પરંતુ તેણે દિલ્હીમાં કેસ દાખલ કરાવ્યો હતો.યુવતી જોધપુરના ગુરુકુળમાં ભણતી હતી, તેને આરોપ લગાવ્યો હતો કે, આસારામ બાપુએ તેને પોતાના આશ્રમમાં બોલાવીને તેની સાથે યૌન શોષણ કરવાનો પ્રયત્ન કર્યો હતો. બીજી તરફ આસારામ બાપુ પોતાના પર લાગેલા આરોપોને પાયા વિહોણા ગણાવ્યા હતા. આસારામ બાપુ હાલ જેલમાં છે.\nસીબીઆઇ કોર્ટે જ્યારે લાલુ પ્રસાદ યાદવને સજા સંભળાવી ત્યારે જાણે કે તેમની રાજકિય કારકિર્દીનો અંત આવ્યો હોય તેમ લાગ્યું. 1994-95માં કરવામાં આવેલા ઘાસ-ચારા કૌભાંડમાં બિહારના પૂર્વ મુખ્યમંત્રી અને આરજેડી પ્રમુખ લાલુ પ્રસાદ યાદવને સૌથી વધારે પાંચ વર્ષની સજા અને 25 લાખનો દંડ ફટકારવામાં આવ્યો છે. લાલુ પ્રસાદ યાદવ સિવાય આરજેડી સાંસદ જગદીશ શર્માને ચાર વર્ષની સજા સંભળાવવામાં આવી છે. બિહારના પૂર્વ મુખ્યમંત્રી જગન્નાથ મિશ્રાને ચાર વર્ષની સજા અને બે લાખનો દંડ ફટકારવામાં આવ્યો છે. ખાસ જજ પીકે સિંહે લાલુ અને અન્ય 44 લોકોને ચાઇબાસા કોષાગારમાંથી ગેરકાયદે રીતે 37.70 કરોડ રૂપિયા કાઢવાના મામલામાં દોષી ગણાવ્યા હતા. આ રકમ 1994થી 1995 દરમિયાન કાઢવામાં આવી હતી.\nજનરલ વી.કે સિંહ\nપૂર્વ ભારતીય સેનાપ્રમુખ જનરલ વીકે સિંહ વિરુદ્ધ ચોંકાવનારા આરોપો લગાવવામાં આવ્યા હતા. એક અહેવાલ અનુસાર જનરલ વીકે સિંહએ પોતાના કાર્યકાળ દરમિયાન જમ્મૂ અને કાશ્મિરમાં ઓમર અબ્દુલ્લાની સરકારને અસ્થિર કરવા માટે સેનાના ગુપ્તકોષનો દુરુપયોગ કર્યો હતો અને રાજ્યના મંત્રી ગુલામ હસન મીરને આ કામ માટે 1.9 કરોડ રૂપિયા આપવામાં આવ્યા હતા. જો કે મીરે સેનાના ગુપ્ત કોષમાંથી કોઇ ધન મળ્યું હોવાનો ઇન્કાર કર્યો હતો.\nતરૂણ તેજપાલ ભારતીય પત્રકારત્વમાં જાણીતું નામ છે, તેઓ ડિસેમ્બરમાં ત્યારે સમાચાર પત્રની હેડલાઇન બન્યા જ્યારે તેમના પર તેમની ઇન્ટર્ન દ્વારા યૌન શોષણનો આરોપ મુકવામાં આવ્યો હતો. ગોવાની એક ઇવેન્ટમાં તેમણે આ ઇન્ટર્નની બે વાર છેડતી કરી હોવાના આરોપો લાગ્યા બાદ પત્રકારત્વ આલમમાં ખળભળાટ મચી ગયો હતો. તેમને હાલ જ્યુડિસિયલ કસ્ટડીમાં મોકલવામાં આવ્યા છે.\nbye bye 2013 nation politics narendra modi sachin tendulkar photos બાય બાય 2013 ભારતીય રાષ્ટ્ર રાજકારણ નરેન્દ્ર મોદી સચિન તેંડુલકર તસવીરો\nhere is the list of biggest Indian persons who shook the nation in 2013


તાજેતરમાં મુંબઈમાં ૨૬ નવેમ્બરે આતંકવાદી હુમલામાં દિવંગત આત્માઓની શાંતિ માટે વિરાટ પ્રાર્થના સભા તીથલ ખાતે બી.એ.પી.એસ. મંદિરમાં યોજાઈ હતી. આમ તો સ્વામીશ્રીના તીથલ રોકાણ દરમ્યાન સંતો-ભક્તોએ, સ્વામીશ્રીના ૮૮મા જન્મદિનને લક્ષમાં રાખીને ગુરુહરિ પ્રતીક જન્મ જયંતી ઉત્સવનું આયોજન કર્યું હતું. સ્વામીશ્રીએ દેશ-વિદેશમાં ક્યાંય પણ તેઓની જન્મજયંતી ઊજવવાને બદલે પ્રાર્થનાસભા કરવા આદેશ આપ્યો હતો. આથી તીથલ ખાતે યોજાયેલ પ્રતીક જન્મ-ઉત્સવ પણ રદ કરાયો હતો.\nતીથલમાં મંદિરના પરિસરની વિશાળ ભૂમિમાં તા. ૨૮-૧૧-૨૦૦૮ના રોજ વિરાટ શ્રદ્ધાંજલિ - પ્રાર્થના સભાનો પ્રારંભ સાંજે ૫:૩૦ વાગે થયો. દોલતભાઈ (ધારાસભ્ય, વલસાડ), નરેશભાઈ પટેલ (ધારાસભ્ય, ચીખલી), કાનજીભાઈ પટેલ (રાજ્યસભાના સભ્ય), કલેક્ટર આર.ડી. દવે તથા ડી.ડી.ઓ. ઇન્દ્રીશા વોરા વગેરે સ્થાનિક અગ્રણીઓ સહિત આશરે ચાલીસ હજારથી વધારે હરિભક્તો ઉપસ્થિત હતા.\nસ્વામીશ્રીના પધારતાં પહેલાં બ્રહ્મદર્શન સ્વામી, વિવેકસાગર સ્વામીએ પ્રવચનો કર્યાં. ડૉક્ટર સ્વામીના પ્રવચન પછી યુવકોએ 'સૌનું કરો કલ્યાણ' એ કીર્તન ગાયું. ત્યારપછી યોગીચરણસ્વામીએ 'વૈષ્ણવજન તો' તથા 'સંત પરમ હિતકારી' એ કીર્તનો ગાયાં અને અખંડદર્શન સ્વામીએ 'મૈત્રી ભાવનું પવિત્ર ઝરણું' એ કીર્તન ગાયાં અને સૌને શ્રદ્ધાપૂર્વક અંજલિ અર્પણ કરી.\nઅંતે સ્વામીશ્રીએ આશીર્વાદ આપતાં કહ્યું: 'આજે પ્રાર્થનાસભામાં આપ સૌ એટલા માટે આવ્યા કે આપને સૌને ભગવાનમાં શ્રદ્ધા છે, ધર્મમાં શ્રદ્ધા છે, મહાન ૠષિઓ-ભક્તોનાં ભજનોમાં, એમના વિચારોમાં શ્રદ્ધા છે અને એ શ્રદ્ધાના હિસાબે આપણે આટલા સમૂહમાં ભેગા થયા છીએ. જેને ભગવાનમાં શ્રદ્ધા છે, ધર્મમાં શ્રદ્ધા છે, સદાચાર છે એને જરૂર સારા વિચારો આવે છે. અને એવિચારો આપણામાં કાયમ રહે એના માટે આપણે પ્રાર્થનાઓ કરીએ છીએ, જેથી સર્વત્ર શાંતિ થાય.\nભગવાનમાં શ્રદ્ધા ખૂટે છે ત્યારે ખોટું કર્મ થાય છે. અને ખોટું કરવાથી કોઈને ફાયદો થયો જ નથી. બીજાનું જેટલું સારું કરીશું એટલું આપણું સારું થવાનું_ છે. એટલે પોતપોતાના ધર્મમાં રહીને, એના આદેશો પ્રમાણે વર્તીશું તો પછી આબધા પ્રશ્નો આપણને રહેશે જ નહીં.\nઆજે જે કંઈ આતંકવાદની વાત સાંભળી છે એ દુઃખદ છે. બીજાને દુઃખી કરો, હેરાન કરો, મુશ્કેલી કરો તો એમાંથી કોઈ દિવસ ફાયદો નથી, ઊલટી અશાંતિ વધે છે. એટલા માટે આપણાં શાસ્ત્રો કહે છે કે જીવપ્રાણી માત્ર પર દયા રાખો. આસુરી અને દૈવી બે પ્રકૃતિઓ છે. દૈવી પ્રકૃતિ બધાને શાંતિ સુખ આપે છે. આસુરી પ્રકૃતિ બીજાને હેરાન કરવા, મુશ્કેલીઓ કરવી એ જ છે. પણ બીજાને દુઃખી કરીને આપણે સુખી ન થવાય. સાચી શ્રદ્ધા હોય તો ક્યારેય કોઈનેય દુઃખી કરવાનો વિચાર જ ન આવે.\nસંત થકી ભગવાનમાં સાચી શ્રદ્ધા થાય, ધર્મમાં શ્રદ્ધા થાય ને આપણી સંસ્કૃતિ દૃઢ થાય.\nએનાથી જ્ઞાન મળે પછી ખોટા ધંધા કરવાનું મન થાય નહીં. જેને વિષે જેને શ્રદ્ધા હોય તેને માનો પણ સાચી શ્રદ્ધા સૌના જીવમાં જેટલી ઊતરશે એટલા આવા ખોટા પ્રસંગો થશે નહીં. સાચી વસ્તુ સમજાય તે સારા માર્ગેચાલવાના છે.' એમ કહીને સ્વામીશ્રીએ પ્રાર્થના કરી હતી કે 'આ આતંકવાદી હુમલામાં મૃત્યુ પામેલા લોકોના આત્માને શાંતિ પ્રાપ્ત થાય, ઘાયલ લોકોને સુસ્વાસ્થ્ય પ્રાપ્ત થાય, સર્વત્ર શાંતિ જળવાય.'\nસ્વામીશ્રીના આશીર્વાદની સમાપ્તિ પછી શ્રદ્ધાંજલિના વૈદિક શાંતિપાઠરૂપે શ્રદ્ધાંજલિ અર્પણ કરવામાં આવી અને ધૂન કરવામાં આવી. અંતે સમૂહ આરતી દ્વારા સૌની શુભકામના કરી હતી.\nઆમ, મૃતાત્માઓની એક દિવ્ય શ્રદ્ધાંજલિ સભા સ્વામીશ્રીના સાંનિધ્યમાં સંપન્ન થઈ ગઈ!


તમિળનાડુ: જિલ્લા વહીવટીતંત્રે બાકી રકમની ચુકવણી અંગે કાર્યવાહી કરવા રાજ્ય સરકાર પાસે માર્ગદર્શન માંગ્યું - ChiniMandi\nHome Gujarati Indian Sugar News Gujarati તમિળનાડુ: જિલ્લા વહીવટીતંત્રે બાકી રકમની ચુકવણી અંગે કાર્યવાહી કરવા રાજ્ય સરકાર...\nતમિળનાડુ: જિલ્લા વહીવટીતંત્રે બાકી રકમની ચુકવણી અંગે કાર્યવાહી કરવા રાજ્ય સરકાર પાસે માર્ગદર્શન માંગ્યું\nમદુરાઈ:તેનકાસી જિલ્લામાં આવેલી ધરાણી શુગર મિલ ખેડુતોનું લેણું ચૂકવવામાં નિષ્ફળ ગઈ છે. શેરડીના બાકી નાણાંની ચુકવણીમાં મોડુ થવાને કારણે જિલ્લા વહીવટીતંત્રે મિલ સામે કાર્યવાહી કરવા તમિળનાડુ સરકાર પાસેથી સૂચના માંગી છે.\nખેડુતોએ દાવો કર્યો હતો કે વસુદેવનાલુર સ્થિત ધરાણી શુંગર્સ હજુ સુધી વર્ષ 2018 – 2019 ની સીઝન દરમિયાન ખેડૂતો પાસેથી ખરીદેલી શેરડીની ચુકવણી કરી નથી. બાકી રકમ 30 ઓક્ટોબર સુધીમાં ચૂકવવાની હતી, હજી ચૂકવવાની બાકી છે. શુક્રવારે યોજાયેલી ફરિયાદ દિવસની બેઠકમાં શેરડીના ખેડુતોએ ફરીથી આ મુદ્દો ઉઠાવ્યો હતો. કલેક્ટર જી.એસ. સમીરનએ જણાવ્યું હતું કે આ અંગે એક સુગર્સના મેનેજમેન્ટને અને કૃષિ સચિવને એક પત્ર પણ મોકલવામાં આવ્યો છે. સરકાર તરફથી મળેલા માર્ગદર્શનને આધારે ટૂંક સમયમાં જ યોગ્ય પગલા લેવામાં આવશે.


વિટામીન બી 12ની ઉણપના લક્ષણ અને તેના ઉપચાર, જાણો અને બધાને જણાવો\nPosted on 10:56 am June 24, 2019 Author Rachita VidhataComments Off on વિટામીન બી 12ની ઉણપના લક્ષણ અને તેના ઉપચાર, જાણો અને બધાને જણાવો\nવિટામીન બી 12ના લક્ષણો\nજલદી થાક લાગવો, કમજોરી થવી\nપાચન શક્તિ નબળી બનવી\nહાથ પગમા ખાલી ચડવી\nકાનમાં કોઈ અવાજ સંભળાવો\nધબકારા વધી જવા\nયાદ શક્તિ ઓછી થવી\nઆખો કમજોર થવી\nવિટામીન બી 12 એ અનિવાર્ય વિટામીન છે. જે શરીર જાતે બનાવતું નથી. વિટામીન બી 12ને કોબામાલિન તરીકે પણ ઓળખવામાં આવે છે. આપણા શરીરમાં નિયમિતરૂપથી વિટામીન બી 12 આહારથી પ્રાપ્ત કરી શકાય છે.\nવિટામીન બી 12 આપણા શરીરમાં ઘણી બધી રીતે કામ કરે છે આપણા ડી.એન.એ અને લાલ રક્ત કોશિકાઓ અને બનાવવા માટે મદદરૂપ છે.\nઆપણા શરીરને સ્વસ્થ રાખવા માટે શરીરમાં વિટામીન બી 12 હોવું આવશ્યક છે. આપણે દરરોજ એ જેટલા પણ તત્વ આહારમાં લઈએ છે એમાંથી આપણને વિટામીન પ્રાપ્ત થઈ જાય છે પરંતુ બી 12 એવું વિટામિન છે જે આપણને આહાર ખૂબ જ ઓછા માત્રામાં મળે છે. આપણા શરીરના સ્વાસ્થ્ય માટે બી 12 ખૂબ જ જરૂરી છે.\nબી 12 કમીના કારણે એનિમિયા જેવી બીમારી થાય છે તેમ જ આપણી તંત્રિકાઓને નુકસાન પણ પહોંચે છે.\nબી 12ના ઉપચાર માટે તમે શું કરશો..\nપહેલા તો જાણવાનું રહેશે કે તમારે બીટ 12 કેટલા લેવલ સુધી ઘટયો છે. ત્યાર પછી ડોક્ટરની સલાહ લઈને તમે ઇન્જેક્શન કે ટેબલેટ લઈ શકશો.\nતમે દૂધ તેમજ દૂધથી બનાવેલી વાનગીનો ઉપયોગ કરી શકશો.\nતેમજ માસ, ચિકન, માછલી, ઈંડામાં બી 12 જોવા મળશે. આહારમાં આ વસ્તુનો ઉપયોગ કરી શકશો.\nશાકભાજી શાકાહારી આહાર વનસ્પતિ જેવી શાકાહારી વસ્તુમાં બી 12 ખુબ જ ઓછું માત્રામાં જોવા મળે છે. જેના કારણે આપણામાં બી 12ની માત્રા ઓછી જોવા મળે છે.\nઉંમર પ્રમાણે બી 12 રોજ કેટલું જોઈએ…\nજન્મથી છ મહિના બાળકોને = 0.4 microgram\nસાતથી બાર મહિનાના બાળકોને = 0.5 microgram\nએક થી ત્રણ વર્ષના બાળકોને = 0.9 microgram\nચાર થી આઠ વર્ષના બાળકોને =1.2 microgram\n9 થી 13 વર્ષનાં બાળકોને = 1.8 microgram\n14 વર્ષથી વધારે ઉંમરના બાળક = 2.4 microgram\nગર્ભવતી મહિલાને =2.6 microgram\nસ્તનપાન કરાવતી મહિલાને =2.8 microgram\nજાણો અસલી અને નકલી કાજુ વચ્ચે કેવી રીતે અંતર કરવું, જેના કારણે તમે સ્વસ્થ રહી શકો\nPosted on 6:18 pm August 21, 2020 Author Niraj Patel\nતમારા ઘરમાં રાખેલા કાજુનો રંગ કેવો છે ? સફેદ કે હલકો પીળો? આ લેખમાં જાણો કેવી રીતે ઓળખવા અસલી કાજુ કાજુ એક એવું ડ્રાયફ્રુટ છે જે નાના બાળકથી લઈને મોટા સુધી દરેકને પસંદ આવે છે. કાજુ ખાવાના ઘણા ફાયદાઓ પણ છે. કાજુ આપણા હૃદયને સ્વસ્થ રાખે છે અને આપણને તંદુરસ્ત બનાવે છે. કાજુ ના ફક્ત More..\nPosted on 10:26 am November 15, 2019 10:43 am November 15, 2019 Author Charu Shah\nગોળ ખાવવાના ઘણા ફાયદા છે. ગોળ ખાવાથી સંતુષ્ટ થાય છે એટલું જ નહીં પરંતુ સ્વાસ્થ્ય માટે પણ ગોળ ફાયદાકારક છે. લોકો ખાલી પેટે ગોળ ખાવાના ફાયદા અને ગોળ અને ચણા ખાવવાના ફાયદા તો જાણો જ છો. પરંતુ ગોળનું પાણી પીવાના પણ અઢળક ફાયદા છે. ગોળને કુદરતી ખાંડ તરીકે ઓળખવામાં આવે છે. ઘણી વાર ડોકટરો પણ More..\nરોજિંદા જીવનમાં આવતા આ 15 પ્રશ્નોના જવાબ કોઈને ક્યારેય નહિ મળે, વિશ્વાસના હોય તો વાંચીને કહેજો\n10:39 am February 25, 2020 Niraj Patel Comments Off on રોજિંદા જીવનમાં આવતા આ 15 પ્રશ્નોના જવાબ કોઈને ક્યારેય નહિ મળે, વિશ્વાસના હોય તો વાંચીને કહેજો\nજાણો ‘કૌન બનેગા કરોડપતિ’માં5કરોડ જીતનારા સુશીલ કુમાર હાલના દિવસોમાં શું કરી રહ્યા છે- જાણો બધી જ વિગતો\n6:12 am September 6, 2019 Urvi Patel Comments Off on જાણો ‘કૌન બનેગા કરોડપતિ’માં5કરોડ જીતનારા સુશીલ કુમાર હાલના દિવસોમાં શું કરી રહ્યા છે- જાણો બધી જ વિગતો


GST: 40% સુધી ટેક્સ... | GST: 40% સુધી ટેક્સ... - Divya Bhaskar\nGST: 40% સુધી ટેક્સ...\nતેનાપૈસા કેન્દ્ર પાસે આવશે. યુટી જીએસટી ચંડીગઢ, અંદામાન-નિકોબાર, લક્ષદ્વીપ, દાદરા-નગર હવેલી અને દીવ-દમણ માટે હશે. જીએસટી માટે સંસદે એક્સાઇઝ અને કસ્ટમ કાયદામાં સુધારાને પણ મંજૂરી આપવાની છે. વિવિધ સેસ અને સરચાર્જના નિયમ સુધારા દ્વારા ખતમ થશે.નાણા રાજ્યમંત્રી સંતોષ ગંગવારે જણાવ્યું કે લોકસભામાં બિલો બુધવારે પાસ થવાની તેમને આશા છે. સરકાર બિલો સંસદના વર્તમાન સત્રમાં પસાર કરાવવા ઇચ્છે છે. સત્ર 12 એપ્રિલ સુધી ચાલશે. કેબિનેટે બિલોને 20 માર્ચે મંજૂરી આપી દીધી હતી. રાજ્યોની વિધાનસભાઓએ જીએસટી બિલને મંજૂરી આપવાની છે. જીએસટી લાગુ થયા બાદ વેટ, સેલ્સ ટેક્સ, સર્વિસ ટેક્સ, એક્સાઇઝ ડ્યુટી, એડિશનલ કસ્ટમ ડ્યુટી, સ્પેશિયલ એડિશનલ કસ્ટમ ડ્યુટી, સરચાર્જ અને સેસ નાબૂદ થઇ જશે.\nનરેન્દ્રપટેલ વર્ષ 2005માં અમેરિકા સ્થાયી થયા હતા. ગ્રીનકાર્ડ હોલ્ડર નરેન્દ્રભાઈ પત્ની વીણાબહેન (51), પુત્ર ચિંતન, પુત્રવધૂ પાયલ અને ભાણેજ જીગર પટેલ સાથે અલાબામા રાજ્યના ટસ્કલુસા શહેરમાં રહે છે. નરેન્દ્રભાઈ, વીણાબહેન અને જીગર શહેરના ‘સબવે’ ફૂડ પાર્લરમાં નોકરી કરે છે. શુક્રવારે સાંજે7વાગ્યે (સ્થાનિક સમય મુજબ) જીગરની ડ્યૂટી પૂરી થઈ હતી અને પટેલ દંપતીની ડ્યૂટી શરૂ થઈ હતી. રાત્રે 9.55 વાગ્યે નરેન્દ્રભાઈએ કૅશ કાઉન્ટર સાથે લિંક કરેલું કમ્પ્યૂટર બંધ કર્યું ત્યાં ડ્રગ્સના નશામાં ધૂત એક અશ્વેત પાર્લરમાં આવ્યો હતો અને રિવૉલ્વર બતાવી કૅશ આપી દેવા ધમકી આપી હતી.\nનરેન્દ્રભાઈએ કમ્પ્યુટર ચાલુ થવામાં થોડો સમય લાગશે, તેમ કહ્યું હતું પરંતુ અશ્વેત એટલા નશામાં હતો કે તેણે નરેન્દ્રભાઈ પર ફાયરિંગ કર્યું હતું. ગોળીબાર એટલો જોશભેર હતો કે ગોળીની કૅપ અને કવર પણ શરીરમાં ઘૂસી ગયાં હતાં અને કરોડરજ્જુથી માત્ર2એમએમ દૂર ગોળી અટકી ગઈ હતી. નરેન્દ્રભાઈને ડીસીએચ રિજનલ મેડિકલ હૉસ્પિટલમાં દાખલ કરાયા છે. અમદાવાદ રહેતા જમાઈ ધવલ પટેલે જણાવ્યું હતું કે નરેન્દ્રભાઈને ઇન્ટેસ્ટાઇન, પેન્ક્રિયાઝ અને કીડનીમાં અસર થઈ છે.\nકરનારને3 થી7વર્ષ સુધીની સજા થતી હતી. તાલુકા કક્ષાએ આરોપી જામીન મળી જતા હતા. હવે સરકારે ઓછામાં ઓછી 10 વર્ષથી લઇ જન્મટીપ સુધીની સજા કરવાની જોગવાઇ કરી છે. પહેલા કસાઇઓ વાહનો છોડાવી જતા હતા પરંતુ હવે પછી હવે પછી ગોવંશની હેરાફરી કરનારનું વાહન કોઇ દિવસ છોડવામાં આવશે નહિં. વાહન કાયમ માટે જપ્ત કરી લેવાશે. આવો કાયદો અમલ લાવવા તૈયારી કરી લીધી છે. ઉપરાંત સુરતના સૂચિત સોસાયટીની જમીન પણ પેનલ્ટી ભરીને કાયદેસર કરાશે. જમીન નવી શરતની હોય કે જૂની સરતની કાયદેસર કરી શકાશે. તેમજ હાલમાં ખાનગી સ્કૂલો દ્વારા કરાતો બેફામ ફી વધારા પર કાપ મૂકાશે. વાલીઓ વ્યાજબી ફીએ બાળકોને ભણાવી શકે તે માટે ફી પર નિયંત્રણ લાવવાનો કાયદો બે દિવસમાં કરાશે.\n2022સુધીમાં દેશનો એક પણ નાગરિક માલિકાના ઘરથી વંચિત નહીં રહે\nડેપ્યુટીસીએમએ જણાવ્યું કે પ્રધાનમંત્રીનું સ્વપન છે કે ભારતના 6.15 કરોડ પરિવાર 2022 સુધીમાં પોતાની માલિકીના ઘરથી બાકી નહીં રહે. યોજના માટે સરકારે અબજો રૂપિયા પાલિકા, નગર પાલિકા, મહાપાલિકાઓને આપવાની શરૂઆત કરી છે. આજે અડાજણમાં એલઆઇજી આવાસના ઉદઘાટન વેળાએ આસપાસના મકાનોના ભાવ અંગે અધિકારીઓ પાસે જાણ્યું તો ખબર પડી કે ખાનગી બિલ્ડરના ફલેટ 25 થી 30 લાખની કિંમતના છે. આવા ફલેટ7થી 12 લાખમાં ભાજપની સરકારમાં લોકોનો લાખો રૂપિયાની બચત થાય તે માટે આપ્યા છે. ભાજપે હંમેશા પ્રજાની ચિંતા કરી અને સરકારની લાખો મીટર જમીન મફતમાં આપી અને ત્યાં મધ્યમ અને ગરીબ વર્ગના પરિવાર માટે મકાન બનાવવામાં આવ્યા.\nવિધાનસભાનીચૂંટણીમાં 150થી વધુ સીટ મેળવવાનો ટાર્ગેટ\nનીતીનપટેલે કોંગ્રેસ પર પ્રહારો કરતા કહ્યું કે આગામી વિધાનસભાની ચૂંટણીમાં ગુજરાતમાં 150થી વધુની સીટ મેળવવાનો ટાર્ગેટ છે.. વિધાનસભાની ચૂંટણીમાં 85 ટકા સીટ ભાજપની આવશે.ગરીબી હટાવો નો નારો કોંગ્રેસનો ઇન્દિરા ગાંધીના જમાનામાં થી આવેલો હતો. પરંતુ કોંગ્રેસ ચુંટણી આવે ત્યારે ગરીબ, લઘુમતિ તથા પછાત વર્ગની વાત કરે. ચૂંટણી પતે એટલે કામ પુર્ણ. કોંગ્રેસે દેશમાં શિક્ષણ વધારાયું, ખેડૂતોને વીજળી આપી. કોઇ દિવસ પ્રજા કે નાના માણસની ચિંતા કરી નથી.\nસરકારનીતિજોરીમાં ટેકસ આવે તેમાં સુરતનો મોટો હિસ્સો\nગાંધીનગરગુજરાતનું પાટનગર છે. પરંતુ ગુજરાતના બે શહેર અમદાવાદ અને સુરત રાજ્યના આર્થિક પાટનગર છે. ગુજરાત સરકારની તિજોરીમાં જે ટેકસ આવે તેમાં સુરતનો મોટો હિસ્સો રહ્યો છે. સુરતમાં જેટલા ફલાયઓવર બ્રીજ છે એટલા બ્રીજ દેશના કોઇ શહેરમાં નહીં હોય. વિધાનસભામાં 1.72 લાખ કરોડનું બજેટ રજૂ કરવામાં આવ્યું હતું એવું નીતીન પટેલએ સભામાં જણાવ્યું હતું.\nમામલેચીફ જસ્ટિસ જે. એસ. ખેહરની અધ્યક્ષતાવાળી બેન્ચે આદેશ આપ્યો. ચીફ જસ્ટિસે કહ્યું કે આધારને પડકારતી અરજીઓ અંગે સુનાવણી માટે7જજની બંધારણ બેન્ચ રચવામાં આવશે પરંતુ હાલ તેમ કરવું શક્ય નથી. આધાર અંગે કોર્ટનો અગાઉનો આદેશ સંપૂર્ણ સ્પષ્ટ છે.\nસિનિયર એડવોકેટ શ્યામ દીવાને હાઇકોર્ટમાં અરજી દાખલ કરી કહ્યું હતું કે સરકાર ઘણી યોજનાઓ માટે આધાર અનિવાર્ય કરી ચૂકી છે. કોર્ટના આદેશનું ઉલ્લંઘન છે. તેમણે તેમની અરજી અંગે જલદી સુનાવણીની માંગ કરી હતી પણ કોર્ટે જલદી સુનાવણીનો ઇનકાર કરી દીધો.\nકંપનીઓનેસુરક્ષા પૂરી પાડવા માટે સરકાર એન્ટી-ડમ્પિંગ ડ્યુટી લાદવા વિચારી રહી છે. સંદર્ભમાં કેન્દ્ર સરકારના વાણિજ્ય મંત્રાલય હસ્તકના ડિરેક્ટોરેટ ઑફ એન્ટીડમ્પિંગ એન્ડ અલાઇડ ડ્યુટીઝ (ડીજીએડી)એ જરૂરી પ્રક્રિયાને અંતિમ ઓપ આપી દીધો છે. ડીજીએડીનાં અંતિમ તારણો મુજબ ચીન સહિતના ચાર દેશો દ્વારા નિર્ધારીત કિંમત કરતા ઓછા દરે યાર્નની નિકાસ કરે છે. તેના કારણે ઘરઆંગણાના ઉદ્યોગોને માતબર નુકસાન થાય છે. ડીજીએડીએ ચાર દેશોમાંથી યાર્નની આયાત પર એન્ટીડમ્પિંગ ડ્યુટી લાદવાની સરકારને ભલામણ કરી છે. ડીજીએડીએ પ્રતિ કિલો 3.44 ડૉલરથી 0.15 ડૉલર સુધીની ડ્યુટીની તરફેણ કરી છે. સામાન્યપણે ડીજીએડીની ભલામણોને નાણાં મંત્રાલય સ્વીકારે છે.\nપારો40 ડિગ્રી પાર કરતાં અગનભઠ્ઠીમાં ફેરવાયું છે. માથું ફાડી નાખે તેવી કાળઝાળ ગરમીને કારણે લોકો ત્રાહિમામ્ પોકારી ગયા હતા. હીટવેવની અસરની અમદાવાદમાં વર્ષ 2010 પછી6વર્ષ બાદ 27 તારીખે માર્ચ મહિનાનું સૌથી વધુ 42.8 ડિગ્રી મહત્તમ તાપમાન નોંધાયું હતું. સમગ્ર રાજ્યમાં 43.4 ડિગ્રી સેલ્સિયસ મહત્તમ તાપમાન સાથે ડીસા સૌથી ગરમ શહેર બન્યું હતું. આગામી બે દિવસ દરમિયાન રાજ્યમાં હીટવેવનું જોર યથાવત્ રહેવાના સંકેતો હવામાન વિભાગ દ્વારા પ્રાપ્ત થયા છે.\nભારતમાં આગામી જૂનથી સપ્ટેમ્બરના દક્ષિણ-પશ્ચિમ ચોમાસા દરમિયાન વરસાદ સરેરાશ કરતાં ઓછો રહેશે એવી આગાહી હવામાનની આગાહી કરતી ખાનગી સંસ્થા સ્કાયમેટે કરી છે. સ્કાયમેટના અનુમાન મુજબ ચાલુ વરસે લાંબા ગાળા માટે વરસાદ 95 ટકાએ સામાન્ય કરતાં ઓછો રહેશે. સ્કાયમેટના મતે 96 ટકાથી 106 ટકા વરસાદ હોય તો ચોમાસુ સામાન્ય માનવામાં આવે છે. ભારતીય હવામાન વિભાગ આગામી 20મી એપ્રિલે તેની ચોમાસાની આગાહી જાહેર કરશે. સ્કાયમેટના મતે ચાલુ વર્ષે સામાન્ય કરતાં વધારે વરસાદની સંભાવના 10 ટકા જેટલી છે.


આજે રાજ્યમાં કોરોનાના નવા 987 કેસ નોંધાયા - Decision News\nHome દેશ-પ્રદેશ દર્પણ આજે રાજ્યમાં કોરોનાના નવા 987 કેસ નોંધાયા\nરાજ્યમાં છેલ્લા 24 કલાકમાં કોરોના વાયરસના 987 નવા કેસ નોંધાયા છે. જેની સામે 1083 દર્દીઓ સાજા થયા છે. છેલ્લા 24 કલાકમાં રાજ્યમાં કોરોનાના કારણે4દર્દીઓના મોત થયા છે. રાજ્યમાં કુલ મૃત્યુઆંક 3708 થયો છે. 24 કલાકમાં સૌથી વધુ સુરતમાં 213 કેસ નોંધાયા છે. રાજ્યમાં કોરોનાના કુલ કેસ 1,71,040 નોંધાયા છે. જેમાંથી એક્ટિવ કેસ 13,254 છે. આજે રાજ્યમાં કુલ 52,989 ટેસ્ટ કરવામાં આવ્યા છે. રાજ્યમાં સાજા થવાનો દર 90.08 ટકા છે.\nઆરોગ્ય વિભાગે આપેલી વિગતો પ્રમાણે રાજ્યમાં નવા નોંધાયેલા કેસમાં સુરતમાં 213, અમદાવાદમાં 171, રાજકોટમાં 96, વડોદરામાં 117, જામનગરમાં 28, મહેસાણામાં 33 સહિત કુલ 987 કેસ નોંધાયા છે.\nરાજ્યમાં કોરોનાના કારણે4દર્દીઓના મોત થયા છે. જેમાં સુરતમાં2જ્યારે અમદાવાદ, ગાંધીનગરમાં 1-1 દર્દીઓના મોત થયા છે. બીજી તરફ સુરતમાં 253, અમદાવાદમાં 219, વડોદરામાં 124, રાજકોટમાં 97, મહેસાણામાં 28 સહિત કુલ 1083 દર્દીઓએ કોરોના વાયરસને મ્હાત આપી છે. રાજ્યમાં અત્યારે કુલ 13,254 દર્દીઓ એક્ટિવ પેશન્ટ તરીકે દાખલ છે, જેમાં 61 દર્દીઓ વેન્ટીલેટર પર છે. રાજ્યમાં 13,193 દર્દીઓ સ્ટેબલ છે. રાજ્યમાંથી અત્યાર સુધીમાં 1,54, 078 દર્દીઓને ડિસ્ચાર્જ કરવામાં આવ્યા છે.\nPrevious articleપર્વતરાજ ગિરનાર બાદ પર્વતની રાણી મસુરીમાં મોરારીબાપુની રામકથા !\nNext articleડિજિટલ ગુજરાતના આદિવાસી વિસ્તારોમાં ઓનલાઈન ‘રાત્રી પરીક્ષા’ નવું નજરાણું !